
aa én eneste Nat blev hele Egnen hvid af Sne. Da 
Dagen brød frem, var alting dækket af den, saa 
at man ingen Steder kunde se blot saameget som 
et lille grønt Blad eller en farvet Plet — saa langt 
Øjet rakte, var det hele kun en jævn, hvid Flade. 
Sneen, den var Luften fuld af. Oppe fra den 
graa Himmel dryssede Fnuggene ned og hvirvlede omkring som 
mørke Krummer; de sværmede rundt som en Flok Myg, men 
nede ved Jorden var det, som om en Mængde vævre, hvide Som- 
merfugle svirrede omkring i overgiven Leg; bløde Vattotter, der 
saa tætte som Hagl drejede sig rundt om hverandre, hoppede og 
dansede eller dalede skraat nedad som Traade, der vævede sig 
ind imellem hverandre, faldt til Jorden og blev liggende der, 
stille, lydløse og døde paa den tykke, dunede, hvide Pels. 

Til henad Middag blev Snevejret ved, saa tyndede det lidt 
efter lidt ud imellem Fnuggene, indtil Himlen syntes helt ren og 
klar og hang som en tynd, ensartet, graa Masse over en ny- 
skabt og endnu uberørt Verdens hvide Ensformighed. 

Alting, baade højt og lavt, var helt dækket af Sne; Huse og 
Gaarde, Veje og Stier, det var altsammen gaaet tilgrunde og fejet 
bort — kun Tagene ragede endnu op, men de stod, som om de 
halvvejs var sunket sammen, og lignede skæve Snedriver. Træerne 

stod, som om der laa et tykt Lag Vat paa alle deres Grene; de 
lignede sletikke Træer mere, de saa ud som forunderlige Uhyrer, 
Fortidsvækster, der var skudt op over en ubeboet Vinterverden. 

Himlen blev ved at være overtrukken, og Sneen blev liggende til 
stor Sorg for de stakkels, smaa Fugle; men til ligesaa stor Glæde 
for alle Børnene — baade fattige og rige! 

Paa hele den hvide, uoverskuelige Snemark stod der kun ét eneste 
Hus. Ukendeligt mellem Snedriverne og udvisket, selv ikke stort 
andet end en Snedrive med en Døraabning i og ét eneste lille 
Vindue, der tittede frem som et Øje under den tykke Pelshue, 
der dækkede det hele lige ned til Jorden. Det lignede en Grotte, 
et Rævehul i Vildnisset. 

Men indenfor var der dog Liv; en svag Ild af Hørstængler 
ulmede paa Arnen, og der var ganske stille i Køkkenet. 

Faderen arbejdede ikke; han sad alvorlig og bekymret og 
stirrede frem for sig; saa rejste han sig, gik et Par Skridt og 
satte sig saa igen for til ingen Nytte at pirre lidt op i Ilden. 

Meetje Mooie var inde i Væverset, hvor Moderen allerede 
i nogle Dage havde været sengeliggende. 

Moder var syg. Med et Ansigt, der var præget af Sorg, havde 
Fader sagt det til Børnene, og Bedstemoder havde med hævet 
Pegefinger formanet dem til at være stille. 

Og de seks smaa Børn var saa stille, at de næppe turde røre 
sig. Med Angest i Blikket skævede de hen imod Døren til Væver- 
set, hvor Moder laa tilsengs, og de pegede med deres smaa 
Fingre hen i den Retning for at lade hverandre vide, at det var 
der, Moder laa og sov, og at de ikke maatte vække hende. Det 
var, som om de alle holdt deres Aandedræt tilbage og frygtsomme 
ventede, at der skulde ske en Ulykke. 

Den ældste var en Pige paa seks Aar, den næste en Dreng 
paa fem med en Tvillingsøster — de tre havde hele Morgenstun- 
den siddet og stukket Hovederne sammen henne ved Vinduet, og 
med deres varme Aande havde de blæst et Hul i Isblomsterne 
paa Ruden for at kigge ud paa den Sne, der faldt . . . 

To andre, som endnu gik i Busserunde, sad paa Lergulvet og 
rodede i en Bunke gammelt Skrammel. Den yngste laa og sov i 

en Kurv, der gjorde Tjeneste som Vugge og stod uden Understel 
lige paa det bare Gulv. 

Børnene rørte sig ikke; deres Ansigter og det spørgende, 
frygtsomme Blik fra deres store, blaa Øjne udtrykte bange For- 
undring — og dog var de i deres inderste opfyldte af Glæde; i 
deres Hjærter gemte de noget som en Forventning, et Løfte om 
en Lykke, som man ikke kunde nævne eller overskue. Men . . . 
Moder var syg, og de maatte være stille. Imorgen var hun nok 
rask igen! Det havde Meetje sagt. 

Selve den uvante Stilhed vakte hos Børnene en vis Angest 
og en underlig, utryg Følelse. De brød sig ganske vist ikke stort 
om Moderens Sygdom; de kendte endnu ikke til Frygt eller Med- 
ynk, de forstod endnu ikke, hvad der gik for sig — det var de 
for smaa til — de syntes, det var nok, naar de bare var stille, 
ikke gjorde Støj og nu og da kastede spørgende Blikke hen efter 
Faderen, der sad uden at mæle et Ord, eller fulgte Meetje med 
Øjnene, naar hun paa sine Strømpefødder gik henover Gulvet. 
Moderens Sygdom havde først vakt noget, der lignede Medynk, 
hos dem, fordi de troede, at Moder havde Smærter; men nu, da 
det vedvarede uafbrudt paa tredje Dag, var de blevet vante til 
det, og de længtes allerede efter at lege og tumle. Der var allige- 
vel blevet en Følelse af Uro og Forundring tilbage hos dem; 
men samtidig dermed var deres sorgløse Sind altfor optagne af 
det, der angik dem selv — det, deres legevorne Barnehoveder var 
fulde af — og derfor var deres inderste Tanker nu i Øjeblikket 
langt fra Faderens Bekymringer og Moderens Sygdom. De kunde 
næppe skjule deres overvættes Glæde, deres barnlige Lykke . . . 
de var artige, fordi Fader havde sagt, at de skulde være det; 
men det kostede dem usigelig Anstrængelse og Taalmod i saa 
lang Tid at tvinge sig til at se medlidende ud og ikke højt og 
lydeligt at udplapre, at vidne om al den Rigdom af Glæde og 
Fryd, der boede i dem. 

Der var Sneen, først og fremmest Sneen! Den umaadelige, 
den dybe, den hvide Sne! Sne saa langt de kunde øjne, oven- 
paa og rundt omkring deres Hus — og saa alle de Glæder, Sneen 
bragte ! 

Den var kommen om Natten som noget uventet, som en Over- 
raskelse — men alligevel som Forbudet, den uundværlige Pryd, 
det nødvendige Klædebon for Juledag. Ti nu lod det dog til, at 
det forholdt sig rigtigt med det, som de tidligere havde tvivlet om 
— skønt Meetje saa sikkert og vist havde forberedt dem paadet: at 
der maatte falde Sne, at der ligger Sne, naar Jesusbarnet bliver født! 

Nu var det Juleaften; nu skulde Jesusbarnet fødes, for Sneen 
laa der jo! 

Mon alt det andet nu ogsaa skulde blive til Virkelighed? Be- 
gyndte hele den skjulte, hemmelighedsfulde Verden nu ikke at 
antage en tydelig Form i deres uklare Forestillingskres, og kunde 
de endnu tvivle paa, hvad Bedstemoder Dag efter Dag havde for- 
talt dem — den skønne Historie om Juledag! 

Meetje det var i Børnenes Øjne den haandgribelige Skikkelse, 
hvori alle deres Indbildningskrafts kostelige Hemmeligheder fik 
fast Form. 

Meetje Moeie boede langt borte fra dem i et andet lille Hus, 
ganske alene; men da Moder for Alvor blev syg og maatte holde 
Sengen, var Meetje kommen hjem til dem. Og Børnene de havde 
helst set, at Moder blev ved at være syg, for at de kunde faa 
Lov at beholde Meetje. Men de kunde godt indse, hvor syndigt 
deres Ønske var, og saaledes vaklede de imellem deres Medliden- 
hed med Moderens Sygdom og Længslen efter at beholde Meetje, 
der kunde fortælle saa smukt og lovede dem saa meget kønt. 

Meetje plejede den syge Kone, og hun behandlede hende som 
et Barn. Saasnart hun var færdig, tog den gamle, udlevede og 
krumbøjede Morlil sig af Huset, bragte alting iorden, og naar det 
meste og nødvendigste var gjort, tog hun den yngste Glut, som nylig 
var fyldt et Aar, paa Skødet, vaskede og tørrede ham, gav ham 
nyt Svøb paa og skaffede ham, hvad han trængte til. Saa gik Mor- 
lillen ilag med at lappe og stoppe paa slidte Klæder og Pjalter og 
hullede Strømper og Sokker ; det var et Arbejde, der aldrig fik Ende, at 
gøre alt det istand, som de viltre Drenge og deres Søstre snavsede til. 
rev itu, trævlede op, flængede og opsled. Saa var det, Børnene stillede 
sig op omkring Meetjes Rok paa Gulvet ved Arnen og tiggede og 
plagede hende om at fortælle. Og Meetje fortalte. Ikke om Juletræer 

med Lys og forgyldte Nødder, ikke om guldgule Fladbrød eller 
Julekager, Vafler eller Sukkergodt . . . nej, Meetje vidste nok, hvad 
hun skulde fortælle om. Med sagte Stemme og med Hemmelig- 
heder tittende frem fra alle Rynkerne i hendes udtryksfulde An- 
sigt og skjulte under Fortællingens dæmpede Ord mældte hun 
om Stalden i Bethlehem, om Krybben, som Barnet laa i, om Høet 
og Halmen, om Oksen og Æslet, om Haglene og Sneen, om 
Kulden og Stormen i den hellige Nat — da alting laa tilfrossent 
og hvidt af Sne ligesom nu; hun fortalle om Vor Frue, Sankt 
Josef, Stjærnen, Englenes Lovsang, Hyrderne og deres Hjorder 
og om de tre Konger fra Østerland: Kaspar, Melchior og Bal- 
thasar . . . 

Børnene hang ved hendes Læber. Skønt hun havde fortalt det 
Masser af Gange, maatte hun begynde forfra igen, og saa tilsidst kunde 
Børnene det udenad; det levede i deres Indbildningskraft, men paa 
den Maade, at alt det, som de først forestillede sig var sket i Bethle- 
hem, i det fjærne, utilgængelige, fremmede Land og i de længst for- 
svundne Tiders Mørke, det fik tydeligere Form; de blev mere for- 
trolige med det, og da det, der blev fortalt, stemte saa godt overens 
med, hvad de oplevede i deres egne, nærmeste Omgivelser, begyndte 
deres Indbildningskraft at sammenblande det ene med det andet, og 
de gav det, der var hændet i det ukendte Land, Form og Skikkelse 
af, hvad de kendte til. De udspurgte Meetje; Meetje maatte gøre dem 
Regnskab; hun maatte udvikle Sagen og forklare den nærmere for 
dem, og da hun havde et godtHjærte og gærne vilde tilfredsstille 
Børnene, der søgte noget haandgribeligt, noget umiddelbart som 
Udtryk for deres Længsler, havde hun ubevidst føjet mere og 
mere til, lavet om paa Historien, gjort alt, hvad der var sket, 
mere menneskeligt, saa at Fortællingen nu for hende selv saavel- 
som for Børnene handlede om noget, der hændte hvert Aar; og 
hun havde lovet Børnene til deres Julefest, at Barnet fra Him- 
len ogsaa skulde komme ned til dem og ligge i en Krybbe, selve 
det guddommelige Barn . . . med Stjærnen og Englene og Hyrderne 
og alt, hvad der hørte sig til . . . 

Længslen efter den vidunderlige Begivenhed havde flere Dage 
igennem levet i Børnene som en stadig Henrykkelse, en Forventning 



om noget, som de ikke kunde for$taa, men noget, der fik dem til 
at skælve af Angest og Ærefrygt, fordi de ikke kunde overskue 
Glæden i hele dens Storhed. De kunde næsten ikke tro det, fordi 
det var saa vidunderligt, men de maatte tro det alligevel — for 
Meetje havde jo sagt det, og se, nu var det første — Sneen — der 
allerede! Deres sidste Tvivl var borte, men saa havde de jo endnu 
Trangen til at meddele, hvad de havde faaet at vide, at tale med 
de andre om deres Lykke og . . . Begæret efter at faa den yderste 
Vished; de vilde gærne endnu en Gang have spurgt Moder om detl 
Naar de hørte det bekræftet af hendes egen Mund, saa var det rig- 
tigt I — Men de maatte ikke gaa ind i Kammeret, hvor hun laa, og 
det gjorde de hellerikke. 

— Hør nu, havde Meetje sagt, det er derinde i Kammeret, at 
Barnet kommer, og naar det er der, skal I faa Lov til at gaa ind 
til Moder og se paa det . . . men ikke før I 

Imidlertid havde de spurgt Fader, med vidt opspilede, blaa 
Øjne. 

Fader havde ganske vist nikket uden at sige mere, men det 
var de ikke helt tilfredse med. 

Et Julebarn! havde Fader mumlet. Aa Gud ja; nu havde de 
ventet paa det i flere Dage; hvis det nu kom Julenat, var hele 
den ængstelige Uvished forbi, men hvordan skulde det saa gaa? 
Du gode Gud i Himlen! Barnet selv vilde jo være ilde stedt i saa- 
dan en Kulde og uden Ild paa Arnen! — Sandelig, her var det 
ligesaa daarligt stillet som i Stalden i Bethlehem, for her mang- 
lede der ogsaa baade Linned og Svøb til at pakke det stakkels 
Julebarn ind i. 

Det var det syvende ! ... Og det kom midt om Vinteren, hvor 
man ikke har noget at hjælpe sig med, og hvor man ingenting 
fortjener! 

Og dog lod det ikke til, at Meetje havde tabt Modet — det 
havde Fader maaske nok — Bedstemoder gik alligevel rapt ud og 
ind af Kammeret, og hendes søgende Øjne og famlende Hænder 
var i travl Virksomhed for at gøre alt hvad der skulde gøres. 

Det gaar nok, nikkede hun med Hovedet, det er jo altid gaaet 
godt før. — Har jeg maaske ikke født og klædt ti Børn og set 



- 9 — 



jer allesammen blive store?! Og har jeg maaske haft mere end 
I, dit elendige Skrog? spurgte hun sin Søn, som syntes, at der 
ingen Ende var paa hans Nød. 

Børnene forstod eller gættede ikke noget af det hele. De holdt 
meget af Meetje, det var jo hende, der havde aabenbaret, hvilken stor 
Lykke de havde ivente og kunde længes efter — nu da hun færdedes 
over Gulvet, frygtede de ikke for, at der skulde blive gjort noget 
Skaar i den, de tænkte kun paa det store Under, der skulde hænde. 

Nu da de havde Hovedet fuldt af denne Lykke, kom hele 
Husets Indre til at se anderledes ud; de var forberedte paa, at 
der skulde hænde noget; de forestillede sig det som et stærkt 
Lys, der pludselig gav sig til at skinne — de saa et glimrende Barn 
omgivet af blændende, grelle Lysstraaler, og de hørte allerede 
Englenes skønne Sang. De vidste og havde hørt saameget om 
Himlen — nu skulde en lille Krog af den aabnes for dem og vise 
sig her i deres Hus. Det fik dem til at glemme Kulde og Sult og 
de tynde Klæder, de gik i, og det fattige Baal af Hørstængler; de 
tænkte ikke engang paa, at de til Middag kun skulde have et Par 
Kartofler, der blev aftalte, og en lille Klat Melgrød. Om Aftenen 
skulde Julebarnet komme, og videre gik deres Tanker ikke. 

Henad Middag holdt det op at sne, og da de havde sat deres 
tarvelige Maaltid tillivs, sagde Meetje til de tre ældste Børn: 

— Tag nu de smaa med og gaa lidt ud og leg i Sneen. 

De var straks rede; de var glade over, at de fik Lov at gaa 
ud; uden Tørklæder om Halsen og uden Huer paa Hovedet drog 
de afsted allesammen. 

Hvor de dog glædede sig over alt det hvide! Sneen, den sank 
de i til langt op over Træskoene. De stod et Øjeblik forvir- 
rede af det stærke Lys; de var sneblinde og vidste endnu ikke 
selv, hvad de skulde tage fat paa. Pierke vilde nu straks lave 
en Glidebane langs Græsplænen bag Huset, men det brød Leentje 
sig ikke om; uden selv at vide hvorfor følte Pigebarnet sig 
tiltrukken af denne grænseløse, jævne, hvide Flade — hun 
vilde ud paa Vandring, stedse længere bort, henover den hvide 
Mark — hun havde en Fornemmelse af, at der langt borte skete 
hemmelighedsfulde og ukendte Ting — Ting, som hun ikke ret 

vel kunde nævne eller vilde tale om — det var Attraaen efter 
den Mulighed, histhenne et eller andet Sted at møde Mændene 
med Stjærnen, Hyrderne, som drog omkring der, eller de hellige 
tre Konger, som maaske allerede var paa Vej . . . 

Hun tænkte, at langt borte kunde der maaske findes noget 
af det, som levede i hendes Hjærne; hun kiggede til alle Sider, 
fordi hun mente, at hun hvert Øjeblik kunde blive noget vår . . . 
en Flok Kameler og mange Mennesker. 

Uden at sige noget om, hvad hun ventede sig, søgte hun 
med skønne Ord at overtale Pierke, til han opgav at lave sin 
Glidebane og indvilligede i at gaa med til de fremmede Egne . . . 
Trientje, der vel sagtens havde samme Forudanelse som sin 
Søster, var ligeledes villig. Den ene af de to Piger tog sin lille 
Broder ved Haanden, den anden sin lille Søster, og saa skridtede 
de godt ud. Da de havde gaaet længe, og de to smaa begyndte 
at blive trætte, lod Pigebørnene dem sætte sig paa Hug ved Siden 
af hinanden, og saa trak de dem ved Armene, som om de sad paa 
en Slæde; det gik saa hurtigt, at Sneen støvede helt op over Ho- 
vederne paa dem. 

— Se, derhenne ligger allerede Heerenhof! raabte Leentje og 
pegede med den Haand, hun havde fri, hen hvor de mange, ulige 
høje Tage laa som Snedriver, mens de mørke Gavle og Mure hæ- 
vede sig højt op imod Himlen. 

Gaarden var den eneste menneskelige Bolig, som man kunde 
øjne paa hele Egnen. Den glædede Børnene som en uventet Op- 
dagelse. Ja, der vilde de hen — det var endnu et langt Stykke, 
men nu blev de, uden selv at vide det, grebne af Længsel efter at 
se Mennesker . . . efter at vide, om det ogsaa var Juleaftens Dag der- 
henne, og om der ogsaa der skulde komme et Barn . . . Det vilde 
de tale om med Drenge og Piger, og de vilde fortælle om, hvad 
de selv havde ivente hjemme i deres eget Hus. 

Nu vilde de over Markerne hen til Gaarden; der maatte de 
vel finde nogle Børn! De løb endnu hurtigere, og da de to smaa 
ikke kunde følge med, tog de to Pigebørn hinanden i Hænderne 
og satte lille Broder og lille Søster imellem sig. Der sad de yderst 
veltilpas ligesom paa en Trone med en Arm om Halsen paa hver 

af deres store Søstre og legede nok saa rask Hyphest! Paa den 
Maade kom de hurtigere fremad over Sneen. Nu løb Pierke ifor- 
vejen, ti han vidste godt, hvad han kunde gøre histhenne. 

Ved den store Gaard fandt de en hel Mængde Børn samlede. 
Baade Drenge og Piger var allesammen fuldt optagne af at lege, 
og der var stor Travlhed og megen Raaben og Skrigen. 

Paa Isen i Vandgraven havde Drengene lavet en ualmindelig 
lang Glidebane. Efter hverandre og alle i samme Afstand fra For- 
gængeren tog de Tilløb, én for én salte de haardt af med Træ- 
skoene og lod sig glide henover den glatte Is. De udbredte Ar- 
mene for at holde Ligevægt med dem, og saaledes for de som 
paa Vinger helt hen til Enden af Banen og kom derpaa tilbage 
for at begynde forfra. 

Paa bægge Sider af Vandgraven gik der andre og rullede 
vældige Snebolde, som de var en fem, seks Stykker om at puffe 
og skubbe til for at faa dem af Stedet. 

Pierke var straks henne mellem Drengene paa Glidebanen, 
og han saa sig ikke mere om efter nogen. 

Leentje og Trientje kunde ikke være med der, fordi lille Bro- 
der og lille Søster var for smaa til den Leg; derfor gik de hen 
til Pigerne henne under Støttepillen, som holdt Halvtaget udenfor 
Ladeporten; der stod de nemlig i en Klump, saa de var i Læ for 
Kulden og Vinden. Pigebørnene trampede med Fødderne i Jor- 
den, holdt Hænderne under Forklædet og fortalte ivrigt. Leentje 
og Trientje fandt ogsaa en Plads med hver sit lille Barn ved 
Siden af sig, og de hørte til, mens deres Ansigter straalede af 
Lykke og Nysgærrighed. For de havde allesammen travlt med 
at fortælle om alt det, de skulde have til Jul: Sigtekage, Sukker- 
brød, Vafler, Legetøj, Hvedeknopper, Guldstjærner og Juletræer 
med Lygter og smaa, røde Lys . . . Samtidig fortalte de, hvorledes 
det gik med Bagningen. 

Det var Veva, Datteren paa Heerenhof, der kunde nævne de 
fleste og smukkeste Sager, som hun ventede at faa til Jul. I sin 
Iver brugte hun baade Hænder og Fingre for at forklare det for 
sine Kammerater, og hele hendes Ansigt glødede af Glæde. 

— Bager jeres Moder ogsaa Vafler? spurgte hun pludselig de 
nyankomne Pigebørn. 

Leentje og Trientje vekslede først et Blik, saa svarede Leentje 
med dæmpet Stemme: 

— Moder ligger syg. 

— Skal I da ingen Vafler have iaften? Og helleringen Pande- 
kager? spurgte alle Pigebørnene forundret og spottende. — Laver 
I sletingen Dej til iaften? Men dog! .. . 

— Kommer Englene hellerikke med noget Juletræ til jer? 
spurgte Veva videre. 

Hverken Leentje eller Trientje forstod, hvad alle de Pigebørn 
mente, eller hvad det var, de talte om — Meetje havde hverken 
fortalt eller lovet dem noget om alt det . . .Men nu syntes Leentje 
dog, at hun maatte forsvare deres Stilling. 

— Jesusbarnet kommer selv hjem til os, sagde hun afgjort 
og med et alvorligt Ansigt. 

Alle Pigebørnene tav stille en Stund, for det var der ingen af 
dem, der havde ventet — de stirrede forundrede og vantro paa 
Leentje, og nogle af dem begyndte at spotte og at sige, det var 
Usandhed; men det brød Leentje og Trientje sig ikke noget om 
— de lod dem bare snakke. 

— Lille Barn Jesus kommer, det har Meetje selv sagt! erklæ- 
rede de, og derved blev det 

En og anden af Pigebørnene, der troede at vide bedre Besked, 
sagde dog endnu sin Mening om Tingene. 

— Jesusbarnet er oppe i Himlen, paastod de — men Englene 
kommer med gode Sager og med Legetøj . . . men dem kan man 
ikke se — de kommer, mens vi sover! 

— Nej, nej, hjemme hos os kommer Jesusbarnet selv og lig- 
ger i Vuggen, og vi kan godt se det, bekræftede Trientje med 
Eftertryk. 

Men Veva, der nylig havde haft saameget at indvende, var 
nu helt bragt til Tavshed; hun mælede ikke et Ord mere, og fra 
det Øjeblik af, hvor hun hørte det om Jesusbarnet, stod hun uop- 
hørlig og stirrede forundret de to Pigebørn lige ind i Øjnene. 

Datteren paa Heerenhof var varmt indpakket; hun stod saa 
velhavende der i sin Faareskinds Kaabe og med de to uldne Bælg- 
vanter hængende ned i en Rem paa hver sin Side. 

Hun benægtede ikke noget af, hvad Leentje og Trientje havde 
paastaaet — hun var kommen frem fra sin Krog og stod ube- 
vægelig og med aaben Mund og saa med vidt opspilede Øjne fra 
den ene til den anden af de to Smaapiger. Det kom over hende 
som en pludselig Aabenbaring, som noget, hun aldrig havde tur- 
det tænke paa, som noget, der var altfor ophøjet til, at man straks 
kunde tro paa det. Hun vidste godt selv, at Svinet var slagtet 
hjemme paa Gaarden, og at de skulde have et Festmaaltid om 
Aftenen, at Moder bagte Vafler og Sigtekage, og at de skulde 
have et Juletræ med Lys, som Englene skulde tænde, og hvor alle 
Grenene skulde hænge fulde af forgyldte Nødder, smaa Klokker og 
anden Stads . . . men hvad var alt det imod, at Jesusbarnet selv 
kom hjemme hos de to fattige Smaapiger! Nej, det var ikke sandt; 
det kunde ikke være sandt — hun vilde ikke tro paa det, og hun 
vilde dog alligevel saa gærne have troet det! Og for at faa Vis- 
hed og prøve Pigebørnene gentog hun højt og truende: 

— Det er ikke sandt! I lyver! 

Af de andre Pigebørn var der ikke en eneste, som troede 
paa det; de lo allesammen ad Leentje og Trientje. Tilsidst blev 
de to kede af at høre paa dem, og den ene tog sin lille Søster, 
den anden sin lille Broder paa Armen for at gaa deres Vej. De 
kaldte paa Pierke og gik uden engang at se sig om, ligesom for- 
jagne Flygtninge. 

Veva saa dem gaa henover den snedækte Mark, hen til det 
lille Hus, som hun ikke kunde se derfra, hvor hun stod, saa lille 
var det, og saa langt borte laa det. Det rige Bondebarn, der nylig 
havde været saa glad, blev pludselig helt sørgmodig. Mon Jesus- 
barnet virkelig skulde komme til det fattige Hus? Den Tanke 
kunde hun ikke mere faa ud af sit Hovede. Det vilde hun saa 
gærne have haft Vished for, men af Hensyn til sine Legekamme- 
rater havde hun ikke turdet spørge de to Smaapiger rigtig nd om 
det. Og nu var hun ked af det Hun var navnlig ked af det, fordi 
Uvisheden dog blev tilbage og Frygten for, al det alligevel kunde 
være sandt . . . hun blev misundelig paa de fattige Børn og paa 
det lille Hus, og hun brød sig ikke mere om alle sine egne Ting, 
som hun dog havde længtes saameget efter! 

Veva var et mærkeligt Barn. Foruden alt det, hun med mange 
Ord og stor Veltalenhed altid snakkede op om, var der endnu en 
hel Verden, som hun stedse holdt for sig selv, skjult for alle an- 
dre; deri levede der meget, som hun aldrig talte om, men kun 
tænkte paa — tænkte paa i mange Timer, saasnart hun var alene, 
eller paa Skolen, naar hun lod, som om hun hørte efter, hvad 
Læreren sagde, eller ogsaa om Aftenen, naar hun laa i sin Seng, 
inden hun faldt isøvn, og endnu længere, ti naar hun sov, drømte 
hun derom, for saa kom altid det smukkeste af det alt sammen! 
Og en af de Ting, som hun nu i den sidste Tid havde beskæftiget 
sig mest med i sine egne Tanker, og som hun drømte om hver 
eneste Nat, det var, hvad hun havde hørt forlælle paa Skolen og 
af sin Moder: om Krybben med Oksen og Æslet, om Vor Frue 
og Sankt Josef, om de hellige tre Konger og Englene og Stjærnen! 
. . . Det var alligevel langt, langt kønnere end Sankt Klaas med 
hans Æsel og de to Kurve med Legetøj . . . 

Men nu, da hun havde hørt, at selve Jesusbarnet saa nær 
ved dem skulde komme og være synligt for alle, nu blev der Ufred 
og Forstyrrelse i hin skjulte Verden. Hun hørte eller lyttede ikke 
mere efter, hvad de andre Pigebørn sagde, hun var fuldt optaget 
af den Strid, der rasede i hendes egetHjærte: — Mon det virkelig 
skulde være sandt? Nej det var ikke! Og alligevel? . . . Hun 
tvivlede; hun turde, hun vilde ikke tro paa det, for saa maatte 
hun misunde de andre Smaapiger, og det vilde hun ikke kunne 
tilgive sig selv. Derfor søgte hun efter andre Grunde for at over- 
bevise sig. Alle de Pigebørn, der ler ad det og ikke vil tro 
paa det, de er ligesaa gamle som jeg, og de to, der kommer og 
fortæller det, er smaa endnu; de siger saadan, fordi de ikke har 
bedre Forstand ... det er noget, deres Bedstemoder har bildt 
dem ind! 

Men dermed fik Veva alligevel ikke Fred i sit Sind, for hun 
vilde saa gærne tro paa det, det var saa nyt for hende, og Pige- 
børnene lod til at vide det saa sikkert og holdt saa stædigt fast 
ved det . . . Hun blev ved at staa og stirre hen i den Retning, 
hvor Leentje og Trientje var forsvundne, og nu syntes hun, at al- 
ting var blevet saa sørgeligt trindt omkring hende. Hun havde 

ikke længere Lyst til at lege, saa hun gik grublende hjem. Da 
kom hun pludselig paa en Tanke, der voldte hende Uro: det var 
ni a aske, fordi hun ikke havde været artig nok! . . . Maaske de to 
smaa Piger havde været rigtig artige, og maaske Jesusbarnet kun 
vilde komme i de Huse, hvor der boede rigtig artige Børn? Hun 
vilde hen og spørge Faarehyrden tilraads; han sagde hende nok Be- 
sked, ti han vidste, hvordan det forholdt sig; og det samme gjorde 
Moderen, der stod henne ved Ilden og vendte Vaffeljærnet Veva 
spurgte hende med det samme: 

— Moder, kommer Jesusbarnet ikke her iaften? 

— Jesusbarnet . . . jo, eller ogsaa Englene — svarede Mode- 
ren hen i Vejret. 

— Faar jeg ham at se? 

— Nej, Barn, han kommer, mens du ligger pænt og sover; 
ved Midnatstide bringer Englene os Juletræet . . . 

— Moder, henne hos de smaa Piger i Kouterhuis kommer 
Jesusbarnet selv — og de faar ham at se; han kommer og ligger 
i en Krybbe. 

Moderen svarede kunstlet forundret med et langtrukkent: 

— Saa . . .? 

Veva blev staaende lidt og grundede. 

— Mon det virkelig er sandt, Moder? Lyver de ikke, de to 
Pigebørn ? 

— Hvorfor skulde de dog lyve, Barn? 

- Er det virkelig sandt, Moder? Kommer Jesusbarnet til de 
smaa Piger, naar de er rigtig artige? 

— Ja, det gør han rigtignok! 

— Moder, vedblev den lille Pige, hvorfor kommer Barnet saa 
ikke her og ligger i sin Kn T bbe? 

Moderen maatte tænke sig lidt om. 

— Ser du, Barn, sagde hun saa, i de fattige Huse gaar Jesus- 
barnet for det meste selv; der har Englene ikke alt det Arbejde 
med Juletræet, det kan nemlig ikke komme derind — Huset er 
for lille — og derfor kommer Jesusbarnet selv; men saa faar de 
fattige Børn hellerikke andet. 

— Moder, jeg vilde ogsaa hellere have, at Jesusbarnet kom 
selv . . . det vilde jeg hellere have end et Juletræ . . . 

— Ja, men nu er det for sent at sige noget til Englene om 
det; nu er de allerede paa Vej herned. 

Atter stod den lille Pige tvivlraadig en Tid, og imens hang 
hendes Øjne ved den dejlige, tykke Vaffel med gul Skorpe, der 
laa i det aabne Jærn og var lige tilpas bagt . . . Bondekonen 
lagde den hen paa det Lag Hvedehalm, der laa spredt over Gul- 
vet; saa heldte hun lidt Fedt ud over Jærn et, og en ny Skefuld 
Dej faldt spruttende og sydende ned i det aabne Jærn . . . Hele 
det store Køkken duftede af brunet Smør og bagt Dej. Moderen og 
Veva var alene der, og skønt Barnet havde længtes saa saare 
efter, at de skulde bage Vafler, havde hun nu pludselig tabt hele 
Lysten; hun saa ikke engang til Vaflerne, men lod dem ligge, 
hvor de laa. Hun gik først lidt rundt om Moderens Rok, pillede 
ved Kvasterne i hendes Forklæde og begyndte saa igen i sin blø- 
deste og mest indsmigrende Tone: 

— Lille Moder, jeg vilde saa gærne se Jesusbarnet engang 
... vi skal da hen i Kouterhuis og se ham, ikkesandt? Det maa 
jeg vel nok? 

— Men Barn dog! Hvad tænker du paa! Det er altfor langt 
borte, og det er altfor mørkt, og hvad tror du, Englene siger, naar 
de ser, at du ikke er her hjemme? 

Veva brød sig ikke længere om Englene. 

— Aa hvad, Moder! Toontje kan jo gaa med, og vi gaar 
straks hjem igen. 

— Nej, nej, Barn. Saasnart det bliver lyst, kan vi gaa der- 
hen. 

— Imorgen er Jesusbarnet borte, Moder. 

Men Moderens »nej« stod fast. Og for at stille sin lille Pige 
tilfreds begyndte hun at opregne alle de dejlige Ting, der skulde 
hænge paa Juletræet . . . hun fortalte, at de skulde have Svinets 
Kød og Vaflerne til Aften, hun fortalte om Juleknuden, der skulde 
brænde paa Arnen, om Staldkarlen Naarden, der skulde fortælle 
om den skønne By Bethlehem, om Faarehyrden, der skulde synge 
sine allersmukkeste Sange ... og om, at Manden med Stjærnen 

og Rumlepotten vel sagtens kom, eller maaske de hellige tre 
Konger. 

Men det hjalp ingenting; alt det var ikke, hvad lille Veva længtes 
og higede efter. Alt det kendte hun fra sidste Aar; en Time før 
havde det Øjeblik, da de skulde holde Juleaften, været det glade- 
ste og største i hendes Liv — men nu var det forbi. 

Hvor prægtigt havde hun ikke, endnu den foregaaende Aften, 
redet paa Faarehyrdens Knæ, mens han fortalte om den Rejse, 
de hellige tre Konger gjorde fra Østerland med deres Kamelhjord 
. . . og hvor hun havde hørt opmærksomt efter! Hun havde lyt- 
tet, til hun blev helt henrykt af det og saa det altsammen virkelig 
foregaa i sin egen, skjulte Verden. 

Men nu havde hun lært en anden, en langt større Lykke at 
kende, og den blev hende nægtet! Nu vidste hun, at det alligevel 
var sandt, at det uhørte skulde ske, og nu blev Veva for Alvor 
misundelig paa de smaa Piger fra Kouterhuis, hvor Jesusbarnet 
skulde stige ned den Nat; og hun vilde gærne have givet alt, hvad 
hun ejede og havde ivente, for at faa Lov at blive en fattig, lille 
Pige og bo i et Hus, hvor det store Under ogsaa skulde ske! 

Hun gik endnu lidt og puslede i Køkkenet, men saa kom de 
Piger, der havde gjort Stalden iorden; Staldkarlen og en anden 
Arbejder gik ud og ind, og Veva sneg sig ubemærket udenfor. 
Hun vilde grunde . . . grunde over, hvordan det dog kunde gaa 
til, hvorledes det dog kunde være muligt, hvorfor hun ikke før 
havde vidst noget om det eller havde tænkt paa det, og over, 
hvad hun havde gjort, siden de andre Smaapiger blev saa langt 
mere begunstigede end hun ... og da hun havde grundet længe, 
troede hun, at hun havde fundet ud af det: det var, fordi hun 
var rig og var Husets Datter paa Heerenhof! Det var, fordi de 
andre Smaapiger var fattige — var Jesusbarnet maaske ikke ogsaa 
fattig, og søgte han ikke sine Legekammerater mellem de smaa, 
fattige Børn?! Det var hendes store Sorg og dog samtidig en 
Lindring — hun syntes, det var retfærdigt, og følte sig halvvejs 
trøstet i sin Ulykke — hun følte sig ydmyg og nærede en stor 
Beundring for de to sølle Pigebørn, der var saa langt mere be- 
gunstigede; og dog vilde hun søge et Middel til idetmindste at 

opnaa lidt af det, hun længtes saa saare efter; naar jeg blot 
kunde komme derhen, tænkte hun; naar jeg blot kunde faa Lov 
at se ind paa Barnet igennem en Sprække eller en Revne!! . . . 
Hun gennemsøgte Staldene for at finde Faarehyrden og spørge ham 
tilraads, men han var ikke til at se paa hele Gaarden. Men saa 
kom hun til at tænke paa, at det var Søndag, sna Faarehyrden 
var inde i Landsbyen og kom maaske først tilbage henad Aften. 
Saa tog Veva overtværs, gik ud af Porten, slentrede hen til Isen 
hvor hendes lille Broder, Toontje endnu var paa Glidebanen, og 
raabte i sin kærligste Tone: 

— Toontje, kom og lad os gaa en lille Tur; jeg har noget, 
i eg vil sige dig! 

Toontje vilde hellere være blevet, hvor han var, for at lege, 
men hans Søster snakkede saa længe for ham, at han endelig lod 
sig overtale og gik med hende. 

De vandrede langsomt henover Sneen, der knirkede af Frost; 
Veva lagde Armen og Sjalet over Toontjes Skulder for at holde 
ham godt varm, og saa begyndte hun at fortælle: 

— Nu er du Sankt Josef, og jeg er Jomfru Maria, sagde hun, 
og vi kommer fra Jerusalem, og derhenne ligger Bethlehem, der 
skal vi hen ... og saa pegede hun i Retning af Kouterhuis. 

Toontje hørte efter og lod sig taalmodig føre med; men han 
kunde ikke blive klog paa, hvad hans Søster vilde, og hvorfor 
de ikke hellere skulde gaa hjem og spise sig en nybagt Vaffel. 
Imidlertid gik de videre, og Veva blev saa ivrig og fortalte med 
saa fast en Overbevisning, at Drengen tilsidjst glemte sin egen 
Længsel og Sult og fik en Følelse af, at der virkelig skulde hænde 
noget etsteds her paa den Hade, hvide Mark. 

Og nu kunde de virkelig ogsaa skimte noget langt borte, og 
Veva vidste straks, hvad det var: hun genkendte Leentje og 
TVientje; de var ogsaa ude at gaa i Sneen! Det var den glæde- 
ligste Overraskelse, hun kunde faa. 

— Skynd dig, lad os løbe hen til dem! Veva vilde vide, om 
Jesusbarnet allerede var kommen. De løb, men da Veva naaede 
hen til de to Pigebørn, kunde hun ikke faa et Ord frem, men stod 

og snappede efter Vejret, enten det nu var paa Grund af Spæn- 
dingen eller som Følge af, at hun havde løbet saa stærkt. 

— Hvad, gaar I her endnu? fik hun endelig spurgt. 

— Ja, vi gaar en Tur. Men I da? 

— Og fryser I ikke? I har jo intet Overtøj paa. 

— Jo lidt, svarede Leentje. Men vi gaar og leder efter 
Stjærnen ! 

Og nu faldt Trientje sin Søster i Talen for i fuldt Alvor at 
tilføje: 

— Saasnart vi ser Stjærnen, er Jesusharnet der! 

Og nu begyndte Leentje at fortælle meget omhyggeligt og uden 
Hastværk, hvordan de var kommet hjem, og saa havde Meetje spurgt 
hende, om de allerede havde set Stjærnen. Aa, den Stjærne maatte 
de endelig gaa ud og lede efter! Den Stjærne maa I gaa ud 
og møde, den er allerede paa Vej her til Huset. Og saa var de 
straks gaaet igen uden engang at faa noget at spise. 

— Det er en stor, stor Stjærne! sagde Trientje og spilede 
sine store Øjne op. 

Veva hørte om det som om et nyt Vidunder, der skulde ske, 
og hun var straks rede til at gaa med og hjælpe til at lede. 

Nu undersøgte alle de tre Pigebørn tilligemed Toontje, der 
ogsaa begyndte at blive lidt nysgærrig, hele Himmelhvælvingen 
for etsteds at finde Stjærnen fra Bethlehem, og de gik ved Siden af 
hverandre i den Retning, som Leentje anviste, og spejdede hele 
Tiden op i Luften. Imens fortalte enhver af dem, hvad hun vid- 
ste om den vidunderlige Stjærne, der skulde vise de hellige tre 
Konger Vej til Bethlehems Slad, hvor Jesusharnet kom til Verden. 

Hvor den var stor ... og hvor den dog blinkede med sine 
syv Straaler . . . 

Veva, der ellers holdl meget af al foriælle, foretrak nu at 
høre efter; hun følte sig lille overfor de lo fattige Smaapiger, og 
hun tænkte paa, hvor lan^l hun stod under Leentje og Trientje; 
og mi forstod hun, at al den Herlighed, hun som del rige Bonde- 
barn raadede over, ingenting var imod del, de to den Nat havde 
ivente. Aa, hvor gærne havde hun ikke byttet med dem og var 

bleven fattig for at faa Lov at gaa med til Kouterhuis istedetfor 
hjem til Heerenhofl Men hun vidste hverken ud eller ind 
længere. 

De to andre, Leentje og Trientje, var ligesaa bevægede som 
Veva og angste af Spænding. De gik uden at vide hvorhen og 
kiggede stadigvæk fremad og op i Luften. Hvert Øjeblik troede 
de, at Synet skulde vise sig; de ventede det som et grelt Lysskær, 
der pludselig vilde give sig til at skinne paa Himlen, som noget, 
der paa én Gang vilde begynde at glimte og oplyse hele Verden. 

Leentje og Trientje tvivlede ikke paa det, for Meetje havde 
jo sagt, at det var sikkert og vist. Veva turde ligesaa lidt tvivle 
paa det, for naar Leentje talte om det med saa fast en Overbevis- 
ning, maatte det vel ogsaa indtræffe. De kunde høre hverandres 
Stemmer skælve af Spænding; efterhaanden turde de ikke tale 
længere; de hviskede endnu nogle Ord til hverandre og tav til- 
si cl st helt stille for rundt omkring dem sivede Dæmringen 
hemmelighedsfuld ned, og de følte den vide Ensomhed som noget, 
der samtidig glædede dem og gjorde dem bange. 

Toontjes Mund stod aaben af frygtsom Nysgærriglied ; han 
var den yngste af de fire og den, der mindst var istand til at 
forstaa, hvad der skulde hænde. Drengen ventede ganske vist 
noget, men han vidste ikke rigtig, om han vilde blive glad over 
det eller bange for det; han følte sig ikke tryg sammen med 
Pigebørnene, og han turde alligevel ikke bede om Lov til at gaa 
hjem igen. Han mælede ikke et Ord. 

Sneen knirkede under de fire Par Træsko; den hvide Flade 
fik et blaaligt Skær, og ude i det fjærne blev det graat. Til alle 
Sider var der intet andet at øjne end Luft og Sne. Vinden blæste 
koldt; det var som en bred Strøm, der som et isnende Aande- 
pust stadig udgik fra én og samme Retning og til den anden Side for 
bort henover den aabne Mark. Himlen var ensformig blaa højt 
oppe og blev mørkere nede ved Kimmingranden. Der var endnu 
ikke en eneste Stjærne at se. Men da de stadig blev ved at stirre, 
opstod der i den lysere Farve helt oppe i det øverste af Himmel- 
hvælvingen noget, der lignede en svag Glitren, noget ligesom Gni- 
stren af enkelte Prikker, der glimtede ligesom Glasstøv, ganske 

ligesom det blinkede i Sneen, der laa omkring dem; histoppe saa- 
velsom hernede var det, som om alting blev blødgjort under en 
ukendt Klarheds Glans. 

Ja den Klarhed! Hvor den dog havde gjort dem bange! Og 
dog havde den kun varet et Øjeblik, og det var som en Skuffelse, 
da de istedetfor den vidunderlige Stjærne saa den skikkelige Maa- 
nes velkendte Ansigt. I al Stilhed var den kommen frem, bag en 
sort Klump af en Sky, der tegnede sig mørk imod Himlen, mørk 
som Mørket i en Skov. Nu laa Egnen badet i det dejligste Lys, 
og Sneen, som Pigebørnene gik henover, glinsede. Veva havde 
endnu aldrig saa tydeligt og saa pludseligt set Dagen vige Tor Nat- 
ten — det var blevet Aften, førend hun vidste af det. 

— Vi gaar for langt, ytrede hun med dæmpet Stemme og 
stansede, som om hun blev forskrækket og nu først lagde Mærke 
til, at de var gaaet vild her paa den vide Snemark. 

— Kom, lad os gaa tilbage, foreslog Leentje. 

Det var, da de vendte sig om, at det glade Budskab pludselig 
ramte dem allesammen som et Slag i Ansigtet, saa de som med 
én Mund udstødte et Skrig og raabte: Der er Stjærnen! 

Der stod den højt oppe paa Himlen, og den havde vist sig 
netop i den Retning, hvor de var udgaaet fra! Den havde allerede 
staaet der, Gud ved hvor længe, for de havde gaaet og søgt efter 
den med Ryggen imod den! Altsaa maalte Jesusbarnet være der; 
han var allerede kommen! 

Det var de Tanker, Stjærnen vakte hos dem. Glæden, Fryg- 
ten, Fryden og den ængstelige Spænding overvældede Pigebørnene 
— de løb ikke, de hoppede og sprang ikke, de sagde ikke et 
Ord, ti de var grebne af Ærbødighed og Ærefrygt — de gik blot 
hurtigt af Frygt for at komme forsent, saaledes som Hyrderne 
engang gik, da Englene havde bragt dem Budskabet med deres 
Jubelraab : Hosiannah ! 

Deres store, klare Øjne stirrede stift paa den store, klare 
Stjærne, Stjærnen fra Bethlehem! Den store, klare Stjærne, der 
stod ganske alene i den uendelige, blaalige Luft, paa den uende- 
lige, klare Himmel; den luede som en ren Klump levende Ild, der 
gnistrede og udsendte Straaler, som undertiden funklede frem. 

Nu tænkte de ikke paa noget andet end Visheden for, at Bar- 
net var kommet, og deres Længsel efter nu at komme hen og se 
det Vidunder, som de havde ventet paa. De gik lige hjemad, gan- 
ske vist forlegne, men med faste, ilsomme Skridt. De tænkte ikke 
et Øjeblik paa, at de maaske kunde gaa fejl af Vejen - for stod 
Stjærnen maaske ikke deroppe i Luften! Og hørte de ikke paa 
alle Sider rundt omkring sig noget hemmelighedsfuldt noget, som 
kunde ligne Suset af himmelske Væsner, der dalede ned paa 
bløde Vinger? Veva syntes hvert Øjeblik, at hun hørte Julesangen 
lyde ned fra Himlen. Hun skælvede over hele sin lille Krop, naar 
hun tænkte paa, hvad hun nu oplevede; hun skælvede, men hun 
følte sig ikke kold, for Henrykkelsen og Fryden gennemglødede 
hende — hun tænkte hverken paa sin Moder eller paa Hjemmet, 
men kun paa det, der nu skulde hænde, og hun løb med de 
andre Pigebørn uden engang længere at se sig om efter Toontje. 

Saa stansede Leentje med et Ryk og pegede frem for sig. 

— Se! sagde hun med lys og glad Stemme. Se der! . . . Det 
er vort Hus! Stjærnen staar lige ovenover vort Hus! 

Hendes Udbrud jublede som en Hymne, der længe blev ved 
at give Genlyd og skælvende klang ud i Stilheden. 

Børnene stod saa stille som Mus og stirrede; ja sandelig, den 
store, klare Stjærne stod højt oppe, men lige ovenover det lille, 
lave Bindingsværkshus, der laa som en enkelt Snedrive, lille og 
ensomt, hvidt paa den hvide Flade. I Maanelyset kunde man let 
skælne det, for ud gennem Vinduet skinnede der ogsaa et svagt 
Lys som en ny Stjærne, fin og lille. 

De stod overvældede af dette nye Vidunder. 

Aa haa haa! Nu var der ikke mere noget, der holdt dem tilbage; 
Pigebørnene løb, og det gjorde Toontje ogsaa — ligesaa stærkt 
de kunde. Men da de havde løbet en Stund, stod Veva stille 
hun kunde eller turde ikke løbe med længere, hun følte sig uvær- 
dig, hun blev greben af en pludselig Angest, saa at Toontje selv 
stod og stirrede forundret paa hende. Havde hun ikke hørt no- 
get? Lød der ikke en Røst, som bød hende stanse, og som holdt 
hende tilbage? . . . Var der ikke nogen, der kaldte hende ved 
Navn langt borte? 

— Ve-va!!!? Var det en Stemme fra Himlen, der bød hende 
stanse og forbød hende at gaa længere med Leentje og Trientje? 
Hun stod og tænkte over det, da der langt ude i Mørket viste sig 
en sort Skikkelse . . . den kom hurtigt nærmere, og i sin Angest 
skulde Barnet allerede til at løbe sin Vej, og Toontje blev ogsaa 
bange og greb sin Søster i Kjolen; men nu hørte hun tydeligt 
nogen raabe, og hun kendte ogsaa den Stemme, der kaldte. Det 
var virkelig Korøgteren, der kom løbende med Armene vidt aabne, 
som om han vilde holde Flygtningene tilbage. 

— Her er de! Her har vi dem bægge to! Her!! raabte han 
sejrsstolt. Og ud af Mørket kom nu ogsaa Faarehyrden; han var 
ikke saa hurtig til bens, saa han kunde ikke følge med. Toontje kendte 
straks den gamle Mand, og han blev glad, fordi han nu blev for- 
løst fra den Angest, han havde følt overfor hin Trolddom — han 
løb henimod den trofaste Faarehyrde og greb hans Haand. Veva 
stod endnu forvirret og uden at vide, hvad hun vilde, som om 
hun var bleven vækket af en skøn Drøm; hun vidste, at nu var 
det forbi, at nu maatte hun gaa med hjem, og saa fik hun ikke 
Lov at se Jesusbarnet. For anden Gang saa hun de to smaa Piger 
fra Kouterhuis forsvinde, og hun blev greben af endnu dybere Vemod. 
I samme Øjeblik bed Kulden ogsaa i hende, og hun kom til at gyse 
over hele Kroppen. Det var, som om hele hendes Lykke var flygtet 
og alene kunde findes i Retning af det usle, lille Hus, som hun 
med Magt blev holdt tilbage fra; hun saa endnu en Gang op paa 
den vidunderlige Stjærne, der skinnede saa herligt, skønnere end 
i Julenatten ovenover Bethlehems Stald. 



II. 



eva lod sig villig føre med og traskede ved 
Siden af sin Broder mellem Faarehyrden og 
Korøgteren. Hun havde ikke Mod til at sige et 
eneste Ord om, hvad hun havde oplevet — hun 
talte hverken om Stjærnen eller om det lille 
Hus, hvor hun vidste, at Jesusbarnet var kom- 
met . . . hun tænkte paa Leentjes og Trientjes store Lykke, og hun 
forstod kun altfor godt, at hendes egen Ulykke ikke stod til at lindre. 

— Vi har søgt efter jer alle mulige Steder, og din Moder 
sidder og er ked af det, sagde Faarehyrden. 

Toontje frygtede for at faa en daarlig Modtagelse, og han 
begvndte allerede nu at undskylde sig. 

— Vi var bare ude at gaa en lille Tur, sagde Drengen, og 
Veva vilde ikke hjem endnu ... og saa trippede han rask afsted 
for at følge med den voksne Mand og hurtig naa hjem. Veva 
sagde ingenting, men Tænderne klaprede i Munden paa hende, 
skønt hun var helt indpakket i sit tykke Sjal. 

— I kunde let have gaaet vild og være blevet forkølede, der 
er ikke noget saa farligt som Sne, formanede Faarehyrden; det 
er allerede Aften, og hvem skulde I træffe her, som I kunde spørge 
om Vej . . . ? 

Lidt længere fremme mødte de endnu en af Gaardens Dag- 

lejere, han var ogsaa sendt ud for at lede efter dem. Og i den 
store Port saa de Faderen staa paa Udkig. 

— Vi har dem her! raabte Korøgteren langt borte fra hen til 
Gaardmanden; og da denne havde set, at alting var iorden, gik 
han siraks indenfor uden at vente, til de forvildede Flygtninge kom. 

Veva og Toontje fik mod al Forventning næsten ingen Skænd 
— Moderen var snarere glad end vred over, at Børnene var fundne 
og var uskadte. 

— Naa, der har vi nok Nattevandrerne! raabte hun dem højt 
imøde. Skynd jer nu her hen til Ilden! I er vel helt stive af 
Kulde?! Hvorfor i Alverden løber I saadan omkring ved Aften- 
tide? Vi har ventet paa jer med Maden, endda det er Juleaften! 

Veva vidste ikke selv, hvorledes det var fat med hende; den 
uventede, gode Modtagelse gjorde hende endnu mere sørgmodig; nu 
følte hun sig overbevist om, at hun alligevel ikke havde gjort 
noget ondt, derfor blev hun endnu mere ked af, at hun var gaaet 
glip af den herlige Lejlighed og ikke havde fulgt Leentje og 
Trientje videre — saa kunde hun nu have staaet ved Siden af Jesus- 
barnet istedetfor at sidde her i Køkkenet! 

Hun stod og varmede sig. Juleknuden laa paa Ilden, og hele 
den store Skorsten blev oplyst af de dansende Flammer, der 
gjorde hele Køkkenet saa hedt som en Bagerovn. Alle Folkene 
sad allerede samlede ved det store Bord langs Væggen; der duf- 
tede af Flæskesteg og Bagværk. Nu, da al Uroen var forbi, klang 
Pigernes skingrende Stemmer atter højt over Mandfolkenes mere 
dumpe Brummen og mere dæmpede Mumlen. 

Nu blussede Vevas Kinder, og over hele sit Legeme følte 
hun den velgørende Virkning af den gode Varme; men hun brod 
sig sletikke om, hvad hun saa og hørte, hun blev ved at sidde 
fordybet i sine egne Tanker og surmule. Under den megen Travl- 
hed og Røre blev der ikke lagt videre Mærke til det. De to Børn 
blev anbragte ved Bordet imellem Folkene, og straks derefter 
blev de Retter, der var lavede af Svinekødet, sat frem én efter én. 

Husbonden og den unge Forpagterske sad i Midten lige over- 
for hinanden og alle Folkene paa bægge Sider af dem baade 
Husets gamle Tjenestefolk og de ældre og yngre Daglejere, faste 

Folk, der havde slidt og slæbt i Sommertiden, og som nu tilbragte 
Vinteren i Laden og Stalden; de sad i deres Søndagsklæder, forover- 
bøjede, med krumme Rygge, hver paa sin Plads, gjorde sig rigtig til- 
gode og tog dygtig til sig af den dejlige Julemad. Pigerne havde nok 
at bestille med at være til Tjeneste, hvor de graadige Spisere kaldte 
paa dem, eller hvor de saa, at der manglede noget. Tre/e alene fik 
Lov at sidde i Fred og Ro og spise sammen med de andre, fordi hun 
var gammel og udtjent og hele sit Liv igennem havde slidt og 
slæbt der paa Gaarden; nu blev hun æret og anset som en, der 
nød sin velfortjente Hvile der i Huset. Hun snakkede ivrigt med 
Veva, der sad ved Siden af hende og ikke lod til at have nogen 
rigtig Madlyst. 

— Hvorfor spiser du ikke? spurgte Husmoderen, der nu først 
lagde Mærke til det; du sidder, ligesom du var faldet ned fra 
Maanen! Det er, som om du hørte hjemme helt andre Steder. 
Nu fyldtes Vevas Øjne med Taarer, som hun ikke længere kunde 
holde tilbage. 

— Hvad er det? Hvad fejler hun? blev der spurgt fra alle 
Sider. Hvad er der sket? Men den gamle Pige, Treze, lagde 
Armen om sin egen lille Tøs: 

— Det er, fordi hun længes efter Juletræet, Madmoder, glat- 
tede hun over det, det fortager sig nok. 

Forpagtersken kiggede ned langs de spisendes Rækker efter 
Toontje, men Drengen sad under Faarehyrdens Varetægt, højrød 
i Ansigtet, og gjorde, hvad han kunde. Han var ved at gnave et 
Svineribben, saa Fedtet løb ned ad Fingrene paa ham, og hele 
hans Hage skinnede af det. Han glædede sig rigtig ved Julemaal- 
tidet! 

Da Skaalen med stuvede Grisetæer og Øren var tømt, kom 
Turen til Vaflerne, de store Valler; der blev opvarmet en fire,, 
fem Stykker ad Gangen, saa at de kom paa Bordet skoldende 
hede og med brune Skorper; saa fyldte de Fordybningerne med 
frisk Smør, lagde Vaflerne dobbelt og lod dem glide blødt ned, 
mens de knasede mellem Tænderne. 

Efter Maaltidet blev Stolene atter satte i Kres omkring Arnen, 
for at man kunde have den Glæde at se paa Juleknuden. Det var 

en vældig stor Rodende af en Poppel, en tung, sort Klump, som 
de slikkende Flammer spillede omkring, og hvorfra de sprudende 
Gnister fløj højt op i Skorstenen. 

Festbaalet var Aftenens Glanspunkt — det skete kun én Gang 
om Aaret, at der var saadan en Overflod af Brænde paa Arnen, 
og derfor var det ogsaa dobbelt behageligt at føle Heden saa 
stærk paa Skinnebenene, at man gentagne Gange maatte gøre Kresen 
større, fordi man ikke længere kunde holde ud at sidde saa nær 
ved Ilden. 

— Juleknuden er noget, man skal se paa Afstand, sagde Ko- 
røgteren. 

Hele Forsamlingen sad altsaa i en Halvkres, snakkede hygge- 
ligt sammen og stirrede ind i Ilden; kun de ældsle Karle blev 
siddende ved Bordet henne under Lampen og fik sig et Slag 
Kort. 

Mens de allesammen rejste sig og flyttede omkring med Stolene, 
havde Veva endnu en Gang vovet sig hen til Moderen og havde 
hviskende spurgt, om hun alligevel ikke maatte gaa hen og se, at 
Jesusbarnet var kommet i Kouterhuis! . . . 

Men Moderen havde set paa Veva med en forundret Mine, 
der var Svar nok, saa at Pigebarnet selv kunde indse, at det var 
umuligt, at det ikke kunde lade sig gøre; og derfor hengav hun 
sig i sin Skæbne, men stirrede bedrøvet ned mod Gulvet. 

— Nu er Englene ogsaa allerede paa Vej hertil med Juletræet 
saa nu vil du da vel ikke gaa hjemmefra? spurgte Forpagter- 
sken sin Datter. 

Men Veva brød sig ikke om Juletræet, og nu vilde eller kunde 
hun ikke være glad ligesom alle de andre. Moderen havde imid- 
lertid for travlt og havde selv fonneget at tænke paa, til at hun 
kunde høre efter Børnegriller; og mens Toontje allerede var kom- 
men op paa Fårehyrdens Knæ og hørte paa Fortællingen om 
»Barnemordet i Bethlehem,« mens Tobaksrøgen drev som en Sky 
igennem Rummet, og mens de alle i deres løsslupne Glæde gjorde 
Løjer og snakkede op, sad den lille Pige uedslaaet i den mest 
afsides Krog ved det lange Bord ganske alene. Hænderne laa 
i hendes Skød, og hun stirrede hen i den fjærneste Krog af Kok- 

kenet. Der sad hun og tænkte over, hvor glade de nu maatte være 
henne i det fattige Hus ... og den ene Taare efter den anden 
faldt fra hendes glinsende Øjne. Moderen saa det godt, men hun 
lod, som om hun ikke lagde Mærke til det, og da Faderen spurgte: 

— Hvad græder Harnet for? svarede hun kort: 

— Børnegriller! Hun har hittet paa, at hun vil over Stok og 
Sten, i Sne og Kulde hen til Kouterhuis nu med det samme! 

— Hahaha! lo Faderen og forlangte ingen yderligere For- 
klaring. 

Pigerne lod ogsaa Barnet sidde for sig selv; de tiltalte hende 
kun hemmeligt eller med skjulte Tegn, ti de vidste, at Forpagter- 
sken ikke vilde vide af nogel »Surmuleri« hos Børnene. Veva fik 
altsaa Lov at sidde ene hele Aftenen. 

Det var allerede blevet sent, og Julefesten var i fuld Gang, da man 
hørte Træskoklapren paa Brostenene udenfor Huset, og da der blev 
tudet i el Horn, saa det gav Genlyd over hele Gaarden. Der var nogen, 
som ruskede i Dørklinken. Nu kom de, der støjede, puffedes og 
stødtes, ind igennem Gangen; og pludselig gik Døren ind til Køk- 
kenet op, og de hellige tre Konger traadte ind. De var pragtfuldt 
udstyrede: Kaspar havde en gylden Krone ovenpaa sin Hørparyk 
og et langt, hvidt Skæg, der tegnede sig skarpt imod den side, 
mørke Kappe; Melchior var helt hvidklædt og bar en stor Stjærne, 
som han drejede rundt paa en Stok; Balthasar, den mærkeligste af 
dem alle, stod med et Ansigt saa sort som en Gryde og med skin- 
nende hvide Øjne og Tænder; han var klædt i lutter Dyreskind, ved 
hans Side hang Kohornet, og i Haanden havde han Rumlepotten. 

De stillede sig alle tre med alvorlige Miner paa Plads ved 
Siden af hverandre; som rigtige Konger rynkede de Øjenbrynene 
for at se barske ud, og paa et givet Tegn begyndte de samtidig 
paa deres Sang. I Takt med Rumlepotten, der brummede med, 
og den drejende Stjærne sang de: 

Her kommer vi dragende med vor Stjærne 

— Aa haa haa, singsalia — 

vi søger Herre Jesus, ham fandt vi saa gærne. 

— Aa haa haa saa saa! — 



Vi indfandt os hos Kong Herodes før, 
og Kongen kom selv og aabned sin Dor. 

— Aa haa haa singsalia! — 

Herodes han sagde saa svigefuld: 

— Den yngste af jer er saa sort som Kul! 

— Aa haa haa saa saa singsalia! 

Selv om han er sort, er han kendt, den Mand 
for han er Konge af Østerland. 

— Aa haa haa saa saa! — 

Til Bjærgets Top har vi maattet gaa, 
der saa vi vor Stjærne helt stille staa. 

— Aa haa haa saa saa singsalia! — 

0 Stjærne, du maa ej saa stille staa, 
men du maa med os til Bethlehem gaa. 

— Aa haa haa saa saa! — 

Til Bethlehem ind i den skønne Stad, 
hvor Maria med Jesusbarnet sad. 

— Aa haa haa saa saa singsalia! — 

Det lille Barn og den store Gud . . . 
et glædeligt Nytaar det give os Gud ! 

— Aa haa haa singsalia! — 

Da Sangens sidste Ord havde lydt, mildnedes de strænge 
Kongers Træk pludselig, de tre Karle saa smilende paa hverandre, 
det lod til, at de forundrede sig over sig selv, de var samtidig 
stolte og undselige, de begyndte at tvivle paa deres kongelige Vær- 
dighed. De stirrede omkring paa alle Gæsterne, der først nu lod 
til at lægge Mærke til dem og genkende dem som gamle Naboer. 
De gik nærmere hen til Bordet, hvor de tre store Glas »Gammel 

klar Snaps« allerede stod skænkede. De klinkede med hverandre, 
ønskede glædelig Jul i Stuen, og uden at lade sig nøde skyllede 
de i ét Drag den gode Drik ned. Pigen skænkede tre Gange 
Glassene fulde igen, og da Kongerne fra Østerland saa, staaende 
ret op og ned, endnu havde spist nogle Vafler, gik de, som de var 
kommet. Deres brede Rygge og høje Skikkelser forsvandt i den 
mørke Gang. Udenfor hørte man deres tunge Skridt, da de gik 
bort, og deres høje Stemmer sang Ordene i il en anden Sang: 

De hellige tre Konger fra tjærne Land drog ud 
og søgte offervilligt vor Herre og vor Gud. 
De ofred Guld og Myrrha og knæled ydmygt ned 
for Barnet, der var Ophav til Verdens Herlighed! 
— Kyrie eleison! — 

I al den Tid, de hellige tre Konger var i Køkkenet, havde 
Veva ikke haft Øjnene fra dem. Alligevel syntes hun ikke rigtig 
godt om de tre Fyre, for hun havde en Følelse af, at de ikke var 
»ægte.« De havde slugt Vaflerne saa graadigt, at Kinderne svul- 
mede paa dem, mens de spiste, og de havde stukket Snapsene ud 
ligesom de Kvægprangere, der kom og handlede med hendes Fa- 
der. Kongerne var hende for barske og deres Væsen for plumpt, 
og hun vilde altid betragte dem som tre Fyre, hun maatte være 
bange for. Det eneste, der havde tiltalt Pigebarnet, var den Sang, 
de havde sunget. Den, syntes hun, maatte stamme langvejs fra, 
og hun havde ikke ladet et eneste Ord af den gaa tabt. Det 
sad hun og tænkte over nu . . . hendes Blik var rettet imod Lys- 
skæret under Lampeskærmen, og stadig gik hendes Tanker hen til 
hint andet Lysskær, til Krybben, hvor Barnet laa paa et Leje af 
Straa mellem Oksen og Æslet og omgivet af Englene. 

Efterhaanden blev hun vækket af sine Grublerier af den an- 
den Sang, som den gamle Pige, Treze nu begyndte paa. Den 
bragte Veva et nyt Syn, for den klang helt underlig og gammel- 
dags: 

Nu kommer Aftenstjærnen nær, 
som fra det fjærne skinned her. 
Hun gjorde vel! 
Visse lulle, visse lel. 
Jesus talte smukt Maria til. 

Med revnede Mure Huset stod, 
hvor Jesus Kristus sig føde lod. 
Hun gjorde vel! 

Saa satte hun Barnet paa sit Skød 

og kyssed ham paa hans Mund saa rød. 

Han var saa sød. 

Saa satte hun Barnet paa* sit Knæ. 
Hun sagde: Stor Ære skal eder ske. 
Hun gjorde vel. 

Den Moder beredte sin Dreng el Bad. 
Hvor yndigt dog Barnet i det sad. 
Visse lulle, visse lel! 

Med bægge Hænder tjatted han 
og sprøjted ud over Karret Vand. 
Hun gjorde vel. 

Og Oksen saavelsom Æslet der, 
de tilbad Drengen, der var saa kær. 
Hun gjorde vel. 
Visse lulle, visse lel! 

Veva blev helt forskrækket, da Stemmen tav; det var, som 
om den Stilhed, der indtraadte, slukkede det vidunderlige Lysskær, 
som hun havde stirret ind i, og hvori hun havde set Vidunderet. 
Nu faldt hendes Øjne paa den gamle, graahaarede Faarehyrde, 

der sad i sine egne Tanker og stirrede mørkt ind i Ilden — han 
lignede meget Sankt Josef, tænkte Veva. Toontje havde længe 
lyttet til og siddet stille; nu blev han utaalmodig og løb rundtog 
spurgte dem allesammen, om de ikke snart skulde ind til Juletræet. 

Men Veva blev siddende og lod ikke til at bryde sig om, hvad 
der foregik omkring hende. Af og til saa hun et Ansigt, der vendte 
sig om imod hende for at trøste hende; det var en Karl eller en 
Pige, som gærne vilde oplive Barnet lidt. Tilsidst kunde gamle 
Treze ikke holde ud al se paa det længere; og hun turde skride 
ind, fordi hun var gammel, saa hun kom endnu en Gang hen 
og spurgte Barnet, hvad der var i vej en. 

Veva havde forlængst sagt den gamle Pige, hvad hun længtes 
efter og sørgede over, og Barnet havde allerede lagt Mærke til, 
at Treze i al Stilhed talte indtrængende til Moderen og bad hende 
om at lade den lille Pige faa sin Vilje. 

Nu kom hun igen hen til Veva, greb hende i Armen og sagde 
beroligende til hende: 

— Saa, saa, lille Veva, sæt dig nu hen til os andre. Naar du 
vil tie stille, saa skal vi lo, du og jeg, gaa hen og se paa Jesusbarnet; 
men du maa vente, du maa lade som ingenting, til alle de andre 
er gaaet! 

Veva saa forundret, halvt vantro paa den skikkelige, gamle 
Treze; hun frygtede for, at de vilde narre hende, eller at det bare 
var noget, clc sagde for at berolige hende; men da Pigen blev 
ved at nøde hende, gik hun dog nærmere hen til de andre. 

— Er det virkelig sandt? Skal vi derhen? 

Saa pludselig gik Døren op ind til den fineste Stue, og der 
stod det dejlige Juletræ og prangede med mange slraalende Lys. 
Midt i det store Værelse, mellem Himmelsengen og det tunge 
egetræs Skab stod det levende, grønne Grantræ med vidt spredte 
Grene, bredt forneden og spidst tilløbende op imod Toppen — fuldt 
af Lys, Baand, rødmossede Æbler, forgyldte Nødder, Klokker, bro- 
gede Smaating og raslende Legetøj, der glimtede paa Baggrund 
af de strittende, mørkegrønne Grannaale. 

Der lød et højt Forundringsskrig, da det hellige Træ kom 
tilsyne. De var allesammen sprunget op; i uvilkaarlig Bevægelse 

greb de hverandre i Hænderne, og Veva følte sig trukket med — de 
sluttede Kres og begyndte at danse rundt omkring det smukke 
Træ. Da de endelig stansede, stod Pigebarnet og smilede gennem 
Taarer; hun vidste ikke rigtig, om hun skulde være glad eller 
bedrøvet 

Der stod Træet, og ingen turde røre ved det. Der gik en 
lang Tid, hvor de allesammen stod og beundrede det og opreg- 
nede alt det, der hang paa Grenene, viste det til hverandre og 
gik rundt omkring Træet for at se det fra alle Sider. 

Forpagteren og hans Kone samt de ældste Tjenestefolk holdt 
sig udenfor alt det; de stod i Døraabningen for at lade de unge 
Mennesker have god Plads og for paa Afstand *at tage Del i Glæ- 
den. 

Især den unge Kone frydede sig og var glad over at se, hvor 
lystige Børnene var. Hun havde slidt og slæbt for at faa det alt- 
sammen færdigt, og hun havde glædet sig næsten ligesaa meget 
dertil som Børnene selv. Nu, da Øjeblikket var kommet, syntes 
hun, det var saa fattigt, at der kun var to Børn, og hun tænkte 
paa, hvor langt morsommere det vilde have været, hvis hun havde 
haft en Flok paa seks eller otte til at løbe rundt om Træet! Og 
nu blev hun ogsaa lidt ked af, at det gik saa daarligt med Veva 
den Aften, at det var umuligt at tilfredsstille den lille Pige, og at 
hun midt i hele Glæden vedblev at være saa bedrøvet for den 
Barnegrilles Skyld. Fra først af havde hun ikke brudt sig videre 
om det, hun havde troet, at det snart vilde gaa over; hun havde 
holdt sig stiv af Ærgrelse over, at det nu saa ud til, at hele Glæ- 
den skulde udeblive for saadan en Ubetydeligheds Skyld. I Fest- 
stemningen og Travlheden havde hun selv næsten glemt det hele; 
men undertiden trykkede del hende som en Bebrejdelse, at hun 
trods alle sine Anstrængelser og trods alt det, hun havde gjort, 
dog ikke havde skaffet sit Barn en glad Time. Nu kom den tos- 
sede Ide og ødelagde alt det, hun havde glædet sig til! Det bragte 
hende i daarligt Lune; hun blev gnaven og vred paa sit Barn, 
men hun turde alligevel ikke lade sig mærke med det, ti med alt 
det følte hun noget, der lignede Beundring for denne sælsomme 
Atlraa hos saadan en lille Pige, og hun vidste meget godt, at der 

var noget særligt ved den stille og tavse Veva, noget, som hun 
ikke selv forstod. 

Men hun vilde dog ikke give efter for den taabelige Grille, 
det undsaa hun sig ved overfor sin Mand og Folkene paa Gaar- 
den — de vilde sikkert finde det latterligt, at hun saadan lod sig 
lede af sit Barn. 

Og alligevel blev Bebrejdelsen ved at pine hende, og skønt 
hun lod, som om hun var travlt beskæftiget, ødelagde den helt 
den Glæde, hun paa Forhaand havde følt, og den Fornøjelse, hun 
havde gjort saameget for at opnaa paa Juleaften — hun blev ved 
at tænke paa Kouterhuis der langt borte og paa det Julebarn, der 
ventedes. 

Det var intet Under, og det var med Rette, ti den rige For- 
pagterske paa Heerenhof vidste og huskede kun altfor godt, at 
Meetje Moeie, den udslidte, fattige Bedstemoder, nogle Dage ifor- 
vejen i al Stilhed havde været hos hende for at tale om den Nød, 
der var paafærde hos Datteren, som ved Juletid ventede det sy- 
vende Barn. Meetje havde hverken spurgt eller tigget, men selve 
Meddelelsen om Nyheden lød allerede som en barsk Klage, og 
det var nok for Forpagtersken, der vidste, at Meetje Moeie i tre- 
sindstyve Aar itræk havde hjulpet med til at luge og ruske Hørren 
der paa Gaarden og tillige om Sommeren havde arbejdet i Roe- 
marken og havde bundet Høsten i Neg! Hun havde slidt sig krum 
og skæv derved. Forpagtersken vidste ogsaa meget godt, at Man- 
den i Kouterhuis, der om Vinteren blev ved sin Væv, ogsaa om 
Sommeren kom og gjorde det haardeste Arbejde paa Gaarden; 
ja Konen selv gik hjemmefra og lod Børnene gaa for Lud og koldt 
Vand for at tjene en Dagløn der paa Gaarden; og naar Børnene 
først voksede til, fik de nok ogsaa snart Arbejde der og blev an- 
vendte i Stalden og paa Marken . . : de stakkels Djævle med stor 
Tæring og ringe Næring havde det drøjt, især om Vinteren, og 
for det meste led de Nød. 

Ærgrelsen over Barnets Sorg og tossede Griller og Tanken 
paa den gamle, udslidte Kone, der endnu stedse maatte slide og 
slæbe, og som nu, efter først at have opfødt sine egne Børn, lagde 
sig i Selen for sin Søns — de to Ting vendte og drejede Forpag- 



- 38 - 



tersken i sine Tanker og kæmpede med dem, saa at hun gik glip 
af hele Glæden ved den dejlige Aften og sletikke mere havde 
nogen Fornøjelse af sin egen Velstand. Det ærgrede hende, at 
hun ikke tidligere havde tænkt paa at sende lidt Hjælp til de 
fattige Stakler, og hun tænkte paa de sølle Smaabørn, der sikkert 
ikke fik nogen glad Juleaften! 

Og nu kom tilmed gamle Treze og tiggede og plagede hende 
om endelig at lade Barnet faa sin Vilje. 

— De kan jo se, at hun nu engang har sat sig det i Hovedel, 
og hvad kan det gøre? ytrede det gamle Tyende. 

Forpagtersken vaklede; nu betragtede hun det ikke længere 
som en Umulighed, og hun følte allerede paa Forhaand, hvilken 
Glæde hun vilde faa af at stille sin eneste Datter tilfreds. 

Men hvad der tilskyndede og opildnede hende endnu mere, 
det var den Tanke, al hun selv vilde blive helt glad og lykkelig, 
hvis hun nu gjorde sin Forsømmelse god igen, hvis hun nu ogsaa 
engang gjorde en god Gærning og hjalp de fattige Mennesker, der 
før havde gjort saameget for hende. Det blev afgørende for hende. 
Hun forestillede sig og nød dobbelt Glæden over den dobbelte 
Overraskelse, hvormed hun samtidig vilde gøre sit Barn og de 
fattige Stympere glade. 

— De har vel knap nok en Stump Linned i Huset til at svøbe 
det nyfødte Barn i, tænkte hun; og her har jeg jo endnu alt det 
liggende, som vi i sin Tid har brugt til Toontje! 

Forpagtersken havde næppe taget sin Beslutning, førend den 
glade Forudfølelse gennemrislede hende som en usigelig Fryd, 
fordi hun vilde tilfredsstille sig selv. Hun tænkte ikke mere paa, 
at det vilde være flovt; hun brød sig ikke længere om, al hun 
undsaa sig for sin Mand, og at det vilde vække Opsigt mellem 
Folkene. 

I Forbigaaende hviskede hun nogle Ord ind i Øret paa Treze, 
og den gamle Pige lod sig det ikke sige to Gange — hun forsvandt 
ind i Stuen ved Sk J en af, uden at nogen lagde Mærke til det. Hun 
kendte hele Huset ud og ind; hun vidste til Punkt og Prikke, hvor 
alting laa gemt, som om det var hendes eget, for hun havde jo 
tjent der hele sit Liv og kunde hele Husholdningen udenad. Hun 

behøvede følgelig ikke at gaa ret mange Skridt for at finde, hvad 
hun skulde bruge, og da hun gjorde det med Glæde, og da det 
var en god Gærning, vilde hun gøre det ordenligt. 

— Nu gaar det nok! mumlede hun imellem Tænderne, og da 
hun havde knyttet de to store Pakker Linned og Børneklæder og 
Svøb, blæste hun det Lys ud, hun havde set ved, og viste sig atter 
inde imellem Folkene. 

Imidlertid havde Forpagtersken i et Anfald af overstrømmende 
Glæde taget sin Datter under Armene, sat hende paa sit Skød og 
med et Blik paa Juletræet sagt: 

— Naa, Veva, hvad siger du saa? Er du stadigvæk bedrøvet? 
Sikke dejlige Sager! Har Englene fra Himlen ikke gjort deres Ting 
godt? 

Veva nikkede stille og tilfreds. 

— Jo, Moder, svarede hun, men jeg vilde alligevel hellere have 
Jesusbarnet at se. 

— Ti nu stille, hviskede Moderen . . . naar alle de andre er 
borte, gaar Treze og jeg over og ser Barnet, og saa skal du faa 
Lov at gaa med! 

Det gav et Sæt i Veva; hun turde ikke rigtig tro paa det. 

— Er det virkelig sandt, Moder? ! 

Moderen nikkede, og saa kyssede hun Barnet bag Øret og 
satte hende ned paa Gulvet igen. Fra det Øjeblik af vidste Veva 
sletikke længere, hvad der hændle; hun følte ikke mere Jorden 
under Fødderne paa sig, og hun saa vantro paa alt og alle om- 
kring sig for at blive sikker paa, at det var rigtigt, hvad hun 
havde hørt. 

Nu var Folkene fordelte paa to Steder. Nogle stod endnu i 
den fine Stue omkring det klart oplyste Juletræ, andre var atter 
gaaet ud foran Ilden i Køkkenet; men endnu satte ingen af dem sig 
ned, ti de begyndte saa smaat at tænke paa at gaa til Jule- 
messe. 

Forpagtersken gik ogsaa sin Vej, for at gøre sig færdig, sagde 
hun; hun gik ind i Sovekammeret, hvor hun fandt de to store 
Pakker, som Treze havde gjort istand. Saa søgte hun nogle Klæd- 
ningsstykker frem fra et Skab, gennemrodede Kister og Skuffer og 

stak det altsammen ind og pressede det sammen, til der ikke 
kunde være mere. 

— Juledag er en meget passende Dag (il at hjælpe andre og 
gøre en god Gærning paa, mumlede hun. 

— Ja, der sagde I et sandt Ord, Madmoder, stønnede den 
gamle Pige, der paa sine Strømpefødder havde arbejdet sig op ad 
Trapperne; hendes tandløse Kæber klaprede imod hinanden af 
Anstrængelse, mens hun talte. 

— Du kan ikke slæbe alt det alene, jeg skal nok tage noget 
af det. 

— At I virkelig vil det! Ikke for Hjælpens Skyld . . . men at 
I virkelig vil gaa med over til de fattige Mennesker; I bliver saa 
velkommen som en Guds Engel! 

— Ja, vist gaar jeg med, Treze. 

— Gud lønne jer for det, Madmoder, svarede Pigen blidt. Saa 
gik de nedenunder, og der lod de Pakkerne staa — de havde af- 
talt iforvejen, at Treze skulde smugle Sagerne ud, uden at Folkene 
fik det at vide, for at ingen skulde blive misundelige. 

Bonden og hans Folk stod færdige, og nu gik de samlede ad 
Landsbyen til. 

I den fine Stue laa Toontje og sov med Hovedet paa en Stol; 
i den ene Haand havde han et stort Æble, og den anden var fuld 
af forgyldte Nødder. 

En af Pigerne tog Drengen, som han laa, og bar ham ind 
iseng. 

Veva vaklede endnu stedse mellem Haab og Frygt; hun stod 
og ventede for at se, om det var Moderens Alvor, og nysgærrig 
efter at faa at vide, hvad der nu skulde ske. Hun troede endnu 
stadigvæk, at de holdt hende for Nar for at faa hende iseng uden 
altfor meget Vrøvl, og hun forudsaa, at Moderen ubemærket vilde 
forsvinde og overlade hende til en af Pigerne. Barnet syntes, at 
der nu pludselig var blevet saa underligt stille i det store, tomme 
Køkken, nu da alle Folkene gik deres Vej — og Ventetiden blev 
saa ængstelig lang for hende. 

Men nu, da den ene Pige var ovenpaa med Toontje, og da de 
andre, der skulde blive hjemme, gik en Runde gennem Staldene 

Qg over Gaarden, benyttede gamle Treze Lejligheden til at hente 
Pakkerne ned og bære dem ud i Gangen foran Gadedøren. Imid- 
lertid sneg Forpagtersken sig* ud i Hættekaabe og med sin bedste 
Hue paa Hovedet. 

— Skynd dig og tag dine Træsko og dit Sjal paa, vi skal til 
Julemesse, sagde hun til Veva, saa højt, at Pigen kunde høre det 
ovenpaa. Barnet forstod Knebet; nu følte hun sig sikker, og paa 
et Øjeblik var hun færdig. 

Treze gjorde Tegn til den lille Pige om, at hun skulde gaa 
iforvejen med hende; Moderen indhentede dem nok. 

— Nu gaar vi, Marie! Pas nu godt paa Gaarden og sørg for, 
at Kaffen er varm! 

Og uden at vente paa Svar fra Pigen trak Forpagtersken 
Gadedøren i efter sig. 



III. 



* 



VER hele den store Flade, saa langt Øjet 
rakte, laa Sneen og glitrede i Maaneskinnet. 

Del forste, Veva gjorde, var at kigge op i 
Luften for at genfinde den store Stjærne, og hun 
fortalte ivrig Treze om, at hun havde set den 
staa lige bagved det lille Hus, hvor Jesus- 
barnet var blevet fadt. 

Men nu var del noget helt andet: alle Himlens Stjærner var 
tændte! Hele den mørkeblaa Himmel vrimlede af Stjærner; store 
og smaa, alle imellem hverandre og tæt ved Siden af hverandre 
sad de og funklede og tindrede som skælvende Ildprikker, som 
lokkende Øjne, der idelig glippede og blinkede. Og der, lige midt imel- 
lem dem, svømmede den skønne, runde Fuldmaane, som kastede 
et Sølvskær over hele Verden og fik den hvide Sne til at glinse 
overall, hvor man saa hen. Vinden havde lagt sig, og Natten var 
ganske stille. Sneen knitrede og peb for hvert Skridt, og det 
frøs saa sta^rkt, at den laa som blødt Mel, der sløvede under de- 
res Fødder. 

Nu ved Nattetide syntes Veva, at der var endnu langt mere 
tomt og stille, end der havde været tidligere paa Aftenen. Det 
ængstede og glædede hende paa samme Tid, naar hun tænkte 
paa, at det nu var Nat, den rigtige, hellige Julenat, og at de var 

paa Vej for at se Jesusbarnet — det var altfor overvældende, I il 
at hun kunde tro del. Hun travede afsted mellem Treze og Mo- 
deren — det var det eneste, der gav hende Vished for, at det ikke 
var i Drømme, hun gik herude paa denne snedækte Mark. .la, 
saa var der jo ganske vist Kulden! Den bidende Kulde, den 
tog sandelig fat overalt, hvor den fandt Hud at virke paa, og den 
sved, saa det gjorde ondt i hele den lille Piges Krop. Hjemme 
ved Arnen havde der været saa varmt, at nu kunde hun næslen 
ikke holde det ud herude — saa stor var Forskellen. Men da 
Moderen hørte, at Tænderne klaprede i Munden paa hende, bredte 
hun sin Kaabe ud over den lille Piges Hovede, og nu havde Veva 
det rigtig godt; hun gik ligesom inde i et lille Kapel, ganske vist 
i Mørke, men hvor var der dog varmt og dejligt! Nu vidste hun 
ikke længere selv, om hun gik fremad eller marsjerede paa Stedet, 
hun lod .sig bare føre med; hun holdt Moderen i Haanden og gik 
og drømte om sin usigelig store Lykke. 

Forpagtersken og hendes Pige snakkede sagte med hinanden, 
men Veva hørte ikke efter, hvad de sagde, ti hun var fordybet i 
sine egne Tanker. 

En Stund efter aabnede Veva en Split i Kaaben, og da hun 
med det ene Øje kiggede ud igennem den, saa hun foran sig den 
gamle Pige, Treze, der med sine Pakker paa Armen og med vidt 
aaben Kaabe lignede en vandrende Høstak. Men Veva vovede 
ogsaa at se med det andet Øje for at kunne søge ud i det fjærne, 
og sandelig: 

— Se, Moder! raabte Pigebarnet. Kan du se? Der brænder 
Lys endnu! Der er det! ! 

— Ja, der ligger Kouterhuis; vi er der straks ... men hvad 
vil du nu sige til Barnet? 

Veva vidste ikke, hvad hun skulde svare; hun havde aldrig 
tænkt paa at sige noget til ham — det turde hun rigtignok ikke 
vove — hun længtes kun efter at faa Lov til i al Stilhed at se 
paa ham. 

— Jeg ser bare paa ham, Moder, sagde hun saa. 

— Men har du sletikke noget at bede ham om? Det var 
da flovt. 

Veva tænkte over Sagen, men hun kunde ikke bekvemme sig 
til at gøre mere end at se paa det guddommelige Barn. Hun var saa 
opfyldt af Ærbødighed for det, hun skulde have at se, og hun 
skattede den Gunstbevisning saa højt, at ingen anden Attraa kunde 
finde Rum i hendes Hjærle. Hun følte sig simpelthen som den 
ringeste blandt de Hyrdinder, der, opfyldte af salig Fryd, men og- 
saa af Frygt, sagte nærmede sig og knælede ned og næppe nok 
vovede at se op paa ham, der lige fra Himlen var stegen ned til 
Jorden. Hun kunde ikke forestille sig andet, end at hun var paa 
Vej hen til Barnet for at tilbede det, og deri laa hele hendes store 
Lykke. Men nu kom Moderen med et Forslag, der var en ny 
Overraskelse for hende, saasnart hun hørte det: 

— Du maa bede Jesusbarnet om at komme hjem paa Gaarden 
til os ad Aare, sagde Moder. 

Aa ja, det havde hun ikke tænkt paa! Det var en udmærket 
Lejlighed til at udbede sig den Gunst til næste Aar. 

— Ja, gid det var saa vel! sagde Treze. 

Ingen af de tre talte mere; det var, som om de alle blev 
tavse af Ærefrygt, fordi de nærmede sig Huset. Det Lys, de havde 
set straale saa langt borte, var nu lige ved; og sandelig, de sagt- 
nede alle tre deres Skridt og tav for ikke at bryde Freden, ti her 
var endnu mere stille end selv midt ude paa Marken, hvor der 

ikke fandtes et levende Væsen. Ved Døren løvede de endnu lidt, 
i 

førend Treze ganske sagte bankede paa Vinduet med Knoen og 
. med Ansigtet trykket op imod Revnen hviskede: 

— Luk op, Meetje. Det er Treze. Jeg kommer i godt Sel- 
skab. . . . 

Veva turde næsten ikke trække Vejret, saa betagel og undselig 
var hun. Hun var fremdeles bange for, at hendes Haab i sidste 
Øjeblik skulde glippe, at de ikke skulde faa Lov at komme inden- 
for, eller at de ikke skulde faa Barnet at se, eller at det maaske 
allerede var borte igen . . . 

Men Meetje aabnede hurtig Døren, og: 

Hvad er til Tjeneste? spurgte den lille Kvinde forundret 
over at faa Besøg saa sent. 

- Forpagtersken fra Heerenhof og hendes Datter vilde meget 

gærne have Julebarnet at se, svarede Treze i samme, kunstlet 
højtidelige Tone. Men det gjorde ogsaa straks sin Virkning. 

— Men dog! Men dog! Men dog! udbrød Konen dæmpet. 
Hvem er det dog, der kommer og ser til os? Er det virkelig 
sandt? Er det Fruen selv?! Sikken en Ære! Og Treze, gamle 
Treze, er hun ude saa sent! . . . Aa Herregud, aa Herregud, 
sikke noget, der han hænde!! Og ovenikøbet Julenat! Kom inden- 
for; jeg lader jer staa herude i Kulden og fryse! 

Den gamle var helt forlegen; hun udtalle mumlende sin For- 
undring og snakkede om, at det ikke var hendes Skyld, at det var 
mørkt, for de havde kun én Lampe, og den maatte brænde inde 
i Væverset. . . 

Veva smuttede ind med imellem Moderens Skørler, og Barnet 
blev forskrækket staaende og stirrede ind i Mørket ... og 
bævede. 

— Kom her, Folkens, sagde Meetje og skubbede sagte Døren 
op ind til Kammeret, hvor Lampen brændte. 

En varm, muggen Luft slog ud imod dem, men hverken For- 
pagtersken eller Pigen kunde se, hvorledes de skulde komme 
indenfor. De maatte sidelæns én for én skubbe sig frem imellem 
Kaminen og Stolene; Kammeret var saa lille, at der næsten ingen 
Plads var tilovers, Væven og Sengen fyldte det helt 

Manden var sprungen op fra sit Sæde ved Ilden, og nu stod 
han og stirrede paa de indtrædende. 

Han søgte at gøre Plads, skubbede Stolene afvejen og stillede 
sig selv helt ind i Krogen. Hans Kone henne i Sengen aabnede 
et Par store Øjne og satte sig halvt overende for at se; saa op- 
klaredes hendes Ansigt af et svagt Glædessmil. 

Der var saa fuldt under det lave Bjælkeloft, og mellem de 
kvidkalkede, lerklinede Vægge stod alting saa sammenstuvet, at 
man ikke kunde overskue nogetsomhelst. Men Veva havde dog 
straks gjort en Opdagelse: foran Sengen, som Konen laa i, stod 
der et Trætrug paa fire Træben, og deri laa noget, som var indsvøbt 
i Klude og Pjalter ... og nu saa hun ogsaa, al helt inde i Krogen, 
bag den grangivelige Krybbe stod Leentje ogTrientje! De kiggede 
sky op med et forbavset Udtryk i Ansigtet, og Veva saa, at de to 

der vaagede over Krybben, som Barnet aabenbart maatte ligge i. 
Nu stod den lille Pige og tænkte over, hvorledes hun skulde komme 
hen til Krybben, men hun turde hverken røre sig eller aabne 
Munden. 

— Naar man rykker tæt sammen, saa har man det lunest, 
hviskede Konen. Der er lidt snævert herinde, men vi sidder 
allesammen i én og samme Rede, saa sparer vi Ildebrændslet . . , 
den ene varmer den anden, skal jeg sige ... og saa pegede hun 
paa et mørkt Hul i Jorden mellem Fodenden af Sengen og Muren : 

— Der ligger allerede to og sover; og de to ældste kan og- 
saa være der — det er Pigernes Seng, og der — og saa pegede 
hun ned under Pedalerne paa Væven — der har Drengene deres 
Seng, de ligger der ogsaa allerede. 

Det var for mørkt, til at man kunde skælne nogetsomhelst, 
og Forpagtersken maatte langsomt gøre sig klart, hvordan der 
vrimlede af Børn her, og hvorledes de var anbragte alle mulige 
Steder. 

— Saa maa de Stakler altsaa sove paa den bare Jord ? 1 spurgte 
hun medlidende. 

— Aa, der har de det lunt og godt. De har et Par Sække 
og noget Blaar at ligge paa, og de holder hinanden varme, ytrede 
Meetje Moeie. 

— Ti dog stille, væk dem endelig ikke, hviskede Forpagter- 
sken, ti hun frygtede hele Tiden for, at der skulde blive et for- 
færdeligt Spektakel, naar alle de Unger paa én Gang levede op. 
Men du gode Gud, hvor var det dog muligt at bo her i den 
Grad sammenstuvede ! Nu var hun ganske paa det rene med, at 
her var Trang til meget andet end Barnesvøb og Linned. Hun 
vidste knap nok, hvor hun turde træde, og hun vidste ikke, hvad 
hun skulde gøre eller sige — hun skammede sig over, at hun 
var kommen, hun befandt sig ikke vel ved det, og hun var 
ked af, at hun ikke havde taget meget mere med; hun havde 
ikke haft den Glæde af det, hun havde ventet, og nu blev 
hun klar over, at hun havde taget sig det for let, og at hun paa 
sit Julebesøg burde have bragt mere virksom Hjælp. Da hun saa 
sig om efter Veva, opdagede hun, at den lille Pige allerede — Gud 



ved hvordan — havde arbejdet sig ind i Krogen bag Vuggen mellem 
den og Sidevæggen i Kaminen, og der stod hun presset ind imellem 
de to andre Pigebørn — den ene af dem løftede en Stump Tæppe, 
der var lagt over Trækrybben, og Vevas Hovede sad imellem de 
to andres; de bøjede sig ned over Barnet og blev staaende ube- 
vægelige i stadig Beundring 

Fra det Øjeblik af, da Veva havde set Barnet, vidste hun ikke 
længere, hvad der foregik omkring hende — hun stirrede paa Barnet, 
et lillebitte Barn med sammenknebne Øjne og Mund, et ganske 
lille Ansigt ikke større end en knyttet Haand . . . hun saa paa 
det og kunde ikke blive træt af at betragte det. Hun havde endnu 
aldrig set saadan et usselt lille spædt Barn, og i Førstningen 
turde hun ikke rigtig tro paa, at det var levende. 

Forpagtersken var travlt optaget af Konen, der laa i Sengen, 
og af Manden, der stod ret op og ned; hun mumlede sagte, hvad 
hun vilde sige, og Treze var tillige med Meetje Moeie ifærd med 
at pakke ud, hvad de havde haft med. Men Veva hverken saa 
eller hørte. Som hun stod der, henrykt og i Besiddelse af det, 
der havde været hendes højeste Ønske, følte hun sig overbevist 
om, at hun virkelig stod ved Krybben og saa paa Jesusbarnet, og 
hun tænkte ikke et Øjeblik paa, at det var saa helt anderledes, 
end hun havde forestillet sig det. Der var intet af det overnatur- 
lige Lys, hun saa hellerikke noget til den Herlighed og Straale- 
glans, der maatte udgaa fra det guddommelige Barn; der var ingen 
Engle, som svævede frem og tilbage, og helleringen Sang; men 
alt det savnede Veva ikke engang, ti det vidunderlige Lys ud- 
straalede fra hendes egen inderste Sjæl og skinnede ud over alt, 
hvad hun kastede sit Blik paa; og den usigelige Armod og Fat- 
tigdom i det snævre, klamme Vævers bragte hende uvilkaarlig til 
at sammenligne det med den usle Stald i Bethlehem, hvor Vinden 
ogsaa frit kunde blæse ind igennem Hullerne. De saare dag- 
ligdags Ting forekom hende allesammen saa vidunderlige, at hun 
stadig maatte anstrænge sig for at overbevise sig selv om, at det 
hele ikke var en Drøm; men hun følte altfor tydeligt Haarlokker 
kildre paa bægge sine Kinder, og mod sine egne Skuldre følte 
hun paa bægge Sider de Skuldre, der tilhørte hendes Legekam- 

merater Leentje og Trientje, der lod til at være ligesaa overvældende 
som hun selv og slod ubevægelige af Beundring. 

Veva indsaa kun altfor godt, hvor langt herligere og kosteligere 
det var for Leentje og Trientje at have saadan et lille Barn hjemme 
hos sig selv, mens hun maatte nøjes med et enkelt Juletræ og 
nogle Smaating. Men nu følte hun sig alligevel ikke længere 
misundelig paa de stakkels Smaapiger, hun maatte være dem 
usigelig taknemmelig, fordi de vilde lade hende faa Del i Skatten, 
fordi hun fik Lov at komme ind og se Barnet! 

De tre havde endnu ikke talt et Ord med hverandre, men nu 
spurgte Moderen halvhøjt: 

— Naa, Veva, hvad har du saa taget med til de søde Børn? 
Den lille stod skamfuld og forfærdet, og alt, hvad hun gjorde, 

var at se bedrøvet op, fordi Moderen havde afsløret hende, saa 
at hun maatte indrømme sin dadelværdige Forsømmelighed. Hun 
havde saa lidet ænset, hvad Englene havde bragt hende selv, og 
Tanken om Julebarnet havde optaget hende i den Grad, at hun ikke 
engang havde tænkt paa at tage noget af sit med til Børnene der 
i Huset. Hun havde gærne givet dem alt, hvad hun ejede I 

— Naa, vil du blive her, eller skal Treze følge dig hjem ? spurgte 
Forpagtersken. 

Veva rørte sig ikke. Hun stod som en Billedstøtte og vidste 
ikke, hvad hun nu skulde gøre — hun vilde saa gærne blive! 

— Naa ja, nu gaar vi i Kirke, saa kan du blive her, til vi 
kommer tilbage . . . Veva længtes bare efter, at de vel var gaaet, 
for at hun kunde være sikker paa, at hun fik Lov at blive. 

Manden og den gamle Kone fulgte Forpagtersken og Treze 
ud, og nu blev der helt stille i Stuen. Veva tog en Stol og satte 
sig paa den, og de to Smaapiger stillede sig op ved hver sin Side 
af Krybben, som om de holdt Vagt ved Julebarnet. Meetje Moeie 
sjokkede frem og tilbage paa sine Hosesokker, lagde Hørstængler 
paa Ilden og rørte i sin Kasserolle. Manden var ikke kommen 
ind igen, saa han var sikkert ogsaa gaaet til Julemesse. 

Leentje og Trientje turde fremdeles ikke aabne Munden af Ærbø- 
dighed eller af Frygt for at vække Barnet; men i Vevas stille 
Sind var det hendes højeste Ønske at se Barnet vaagen eller idet- 

mindste at se det slaa Øjnene op, men det lod ikke desto mindre 
til, at det vilde sove videre. Naar Veva af og til saa op, fik hun 
hver Gang Øje paa det udtærede Ansigt med det blide Blik og det 
evige Smil hos den magre Kone, der laa i Sengen; hun lod til 
at være saa lykkelig, og hendes Blik var stadig fæstet paa de tre 
smaa Piger og paa Krybben. 

Veva vidste egenlig ikke, om der var gaaet kort eller lang Tid, 
men hun blev forundret og forskrækket, da hun igen hørte nogen 
gaa med Gadedøren, og da Moderen allerede kom tilbage for at 
hente hende. 

— Kom nu, min Pige, nu gaar Folk hjem iseng, og det skal 
vi ogsaa gøre, sagde Forpagtersken. 

Veva blev staaende; hun havde lagt bægge sine Hænder paa Ran- 
den af Krybben, fordi hun ikke turde røre ved Barnet selv, og nu 
syntes hun, det var kedeligt, at hun skulde tage Hænderne bort 
og skilles fra Barnet. Hun skævede endnu en sidste Gang hen efter 
Krybben, inden hun skulde gaa, og se: netop nu var der noget, 
der rørte sig, og det lod til, at den lille Jesus var ved at vaagne! 
Han slog Øjnene op og smilede! Vevas Hjærte begyndte at banke 
stærkt, og hun turde ikke flytte en Fod. 

Men Moderen trængte paa: 

— Naa, kom nu! Det bliver sent, Klokken er mange, og Fol- 
kene er allerede derhjemme. 

— Moder, Moder! sagde Pigebarnet, og hun vilde fortælle, 
at der nu skulde ske noget, det, som hun hele Tiden havde ven- 
tet paa . . . men Forpagtersken forstod ikke, hvad hendes Datter 
mente. 

— Imorgen, naar du har sovet, kan du komme herover igen. 
Veva var nødt til at gaa med. Treze gav Barnet et Sjal over 

Skuldrene og tog hende ved Haanden. 

— Sig saa godnat eller rettere sagt godmorgen! Men pludse- 
lig, som ved en Indskydelse, tog hun sig i det . . . nej, det er jo 
sandt : Glædelig Jul, Forpagterske, glædelig Jul allesammen ! Jeg 
havde rent glemt, at det allerede er Juledag! 

— Glædelig Jul! ønskede de saa allesammen hverandre. 
Manden fulgte dem, Meetje Moeie gik ogsaa med ud i 



Døren for at takke Forpagtersken, og Konen henne i Sengen 
raabte ligeledes sine Taksigelser efter hende, hvorpaa den unge 
Frue gjorde Undskyldninger og lovede Dagen efter at sende endnu 
et og andet og at sørge for Harnet i alle Maader . . . 

— I skal se, raabte gamle Treze til allersidst til Meetje Moeie, 
I skal se, Julebarnet bringer nok Lykke tilhuse. 

Lille Veva gik og holdt Treze i Haanden; hun havde ikke 
engang tiere turdet vende sig om for at se efter Krybben, og hun 
havde hellerikke haft Mod til at love Leentje og Trientje noget, 
eildskønt hun var fast besluttet paa at dele alt det, hun havde 
faaet den Aften, med Pigebørnene. 

Men saa kom hun til at tænke paa noget andet, og det gjorde 
hende endnu mere bange: hun havde glemt at bede Harnet om, 
hvad Moder havde paalagt hende! Hun turde ikke bekende sin 
Glemsomhed for Moderen, og nu pinte den hende som en stor 
Forseelse . . . 

Hele Egnen laa ligesaa stille i Natten, som da de kom; den 
vældige, hvide Mark var endnu stadig badet i det forunderlige 
Lys; men over Sneen gikder hist og her nogle sorte, menneskelige Skik- 
kelser — det var Folk, der skulde hjem fra Kirke. 

— Moder, imorgen kan jeg gaa derover igen og tage min 
Part fra Juletræet med til Børnene, ikke? 

— Ja, det maa du godt, min Pige. 

— Har de Børn sletingenting faaet, Moder? 

— Nej, min Pige. 

Nej, men saa har de Julebarnet, ikke, Moder? 

— Ja, de har jo Julebarnet, sagde Forpagtersken; og Veva 
tænkte paa, at Moderen havde sukket saa dybt, da hun sagde 
det. Og hvorfor lod Trientje et medlidende: »Ork, Barn dog!« 
følge efter? 

Ingen af de tre sagde mere ; de gik bare henover Sneen, som 
idelig knirkede under Fødderne paa dem. Veva saa op paa St jærnerne, 
der stadig blinkede lige stærkt, og hendes Hjærte var opfyldt af 
Glæde og Angest; hele hendes Sind var betaget af, hvad hun 
havde set. Hun kunde ikke forstaa alt det hemmelighedsfulde, 
der foregik omkring hende, og meget af det, hun tænkte paa, 

kunde hun hverken finde Rede i eller give Udtryk for. Hun læng- 
tes bare efter at faa sovet for at kunne bringe sine Gaver over 
til Kouterhuis og se, hvor glade alle Børnene vilde blive. 

I det store Køkken paa Forpagtergaarden var der igen lutter 
Larm og Røre; der var lyst og varmt og mange Mennesker som 
ellers ved højlys Dag. Kaffen duftede, og de store Hvedekager 
laa færdigsmurte opstablede paa Tintallerknerne. Der blev ønsket 
hver enkelt af de nyankomne »glædelig Fest,« og saa tog de 
allesammen Plads ved det store Bord. Nu kom Kødet igen for 
en Dag, og Glassene blev skænkede fulde. 

Veva stod undselig som et i fremmed Hus; hun følte ingen Trang 
til at meddele nogen, hvad hun havde set; hun holdt stadig Øje 
med Moderen og Treze og var bange for, at de skulde fortælle 
noget — hun vilde beholde sin Lykke for sig selv. Da hun plud- 
selig fra Kulden udenfor kom ind i Varmen, overvældede Søvnig- 
heden hende straks; uden at hun selv vidste af det, faldt hun 
sammen ved Bordet med en Hvedekage i Haanden, og uden at 
mærke det blev hun løftet op, baaren iseng og dækket til med 
varme Tæpper. Hun sov trygt. 

Men det, hun drømte den Julemorgen, var tusind Gange 
skønnere end alt, hvad hun i Nattens Løb i Virkeligheden havde 
set og oplevet. 

Hun havde faaet Vinger, og som en Engel svævede hun hen 
over den snedækte Mark og bar Juletræet med alt, hvad der var 
paa det, i sin Haand saa let som en Fjer. Hun behøvede ikke 
at søge efter Vejen, for nu stod den store, smukke Stjærne atter 
ovenover det lille Hus, og dens syv glødende Straaler funklede. 

Veva dalede ned igennem Skorstenen uden at støde imod 
nogetsomhelst, og nu var Huset fuldt af Lys og herlig Straaleglans. 
Hun bragte sit Juletræ med de brændende Lys derind ogsaa. I 
Krybben laa Jesusbarnet nu med et Æble i Haanden og lignede 
selv et rødmosset Æble. Han havde en snehvid Skjorte paa, og 
han laa der og lo paa et Leje af gyldne Havfestraa; hans blaa 
Øjne var aabne, og han saa venlig hen paa Veva og rystede sine 
skønne, bølgende Lokker. Leentje og Trientje var der ogsaa tillige- 
med alle de andre Børn saavelsom Hyrderne og Hyrdinderne, og de 
sang, saaledes som man synger i Himlen, den allerskønneste Sang: 

O Hyrder, forlad eders Bukke og Geder, 
ti Herren, der skabte Alverden, for eder, 
som alle forstødtes, paa Jorderig fødtes. 
Han blev lagt i en Krybbe i en Stald, 

0 Brødre, for Adams Fald. 

1 Lin kan man finde ham indsvøbt derinde. 
Hans Moder er Møen saa ren, 

hans Fader den Gud, som er én. 
I Hyrder, brug rapt eders Ben! 
Hyrdefolk, løb, løb, Hyrdefolk, løb, løb! 
Hyrdefolk, løb, løb, Hyrdefolk, løb, løb! 
Spæde Barn dog, saa saa saa! 
Græd ej mere, naa naa naa! 

Juletræet stod i Midten; det var saa stort, at det fyldte hele 
Kammeret, og nu dansede Hyrderne og Hyrdinderne rundt om- 
kring det; Veva dansede ogsaa baade med Leentje og med Trien- 
tje. Og derpaa gik Veva helt hen til Krybben og saa paa det 
straalende skønne Barn. Hun bøjede sig dybt ned over det, og 
med al den Inderlighed, hendes spæde Barnehjærte rummede, 
hviskede hun ganske sagte og gentog det to Gange: 

— Lille Barn Jesus, Moder beder dig om ogsaa at komme 
over til os ad Aare! 

Og Veva kunde tydeligt se, at Barnet nikkede venligt til hende 
og smilede! 

